text:
मंगलवार, 8 जनवरी 2013
BRAAHMAN VIRODHI LEKH PAR DM KEN DELAK GYAAPAN
बिहार प्रदेश जनता दल यूनाइटेड केर किसान प्रकोष्ठक प्रदेश उपाध्यक्ष डा. राम मोहन झा सोमकेँ जिलाधिकारी नर्मदेश्वर लालसँ भेट कऽ ज्ञापन देलनि। एहिमे ओ वरीय उप-समाहर्त्ता( दरभंगा) विनोद कुमारक लेखपर आपत्ति प्रगट केलनि अछि। डा. झा कहलनि जे 139 म जिला स्थापना दिवसक अवसरपर प्रकाशित कएल गेल स्मारिकामे ब्राहमण विरोधी लेख छापल गेल अछि। ओहिमे रामचरितमानसक लेखक बाबा तुलसीदासपर सेहो कटाक्ष कएल गेल अछि। ओ जानकारी देलनि जे जिलाधिकारी हुनका आश्वासन देलनि जे एकर जाँच कराओल जाएत। जँ एहि तरहक घटना सच अछि तँ उक्त अधिकारीपर कारवाइ कएल जाएत। उल्लेखनीय अछि जे ओ एहि ज्ञापनक प्रतिलिपी मुख्यमंत्री नीतीश कुमार, पूर्व सीएम जगन्नाथ मिश्र, पं. ताराकान्त झा, सांसद कीर्ति झा अजाद, सञ्जय झा, विनोद चौधरी आ गोपालजी ठाकुर लग सेहो पठाओल गेल अछि।
सदस्यता लें टिप्पणियाँ भेजें (Atom)


c: text/html

text:
एतिह कतौ पतियानी गाछक, एतहि कतौ गौशाला छल,
महलक खण्डहरपर लहराइत, देशक अपन तिरंगा छल।
गली गली हम तकलौ सभठाँ, एतै कतौ दरभंगा छल।
उड़ै छल जहाज एही ठॉ , राखल एतहि सलून रहै,
हवागाड़ीक बाते छोड़ू, रॉयल्सक एतहि जूनून छलै,
कतेको घोड़ा, कतेको हाथी, कतेको एहि ठाम तांगा छल,
गली गली हम तकलो सभठाँ, एतै कतौ दरभंगा छल।
पोलो के र मैदान कतऽ अछि, कतऽ गेल शॉकरक बन्दा,
के खेलए आब क्रिकेट , सभ खेलए गिल्ली डण्डा,
खेल खेलाडी बिसरि गेला सभ, दुनू एही ठॉ उम्दा छल,
गली गली हम तकलौ सभठाँ, एतै कतौ दरभंगा छल। ---कवि भवेश नाथ।
कलकत्ता यूनिवसीर्टी हो वा पीएमसीएच पटना केर,
बनारस हिन्दू विश्वविद्यालय जे मालवीयक सपना छल,
धन सम्पत्ति न्योछावर केलक क्यौ जँ मङने चन्दा छल,
गली गली हम तकलौ सभठाँ, एतै कतौ दरभंगा छल।
बगैचा आ महलकेँ देखू, एक एक कोना उजड़ि गेलै,
इतिहासक एहि पोथी केर, पन्ना पन्ना बिखरि गेलै,
लगलै ककरा हाथ ई मोती, जानि केहन ओ बन्दा छल,
गली गली हम तकलौ सभठाँ, एतै कतौ दरभंगा छल।
फेरो निकलत नबका कोपड़, बाग बनत हरियर-आ धवल
हाथ मिला कऽ, नव उत्साहसँ लिखि देबै इतिहास नवल
बनत तीर्थ ई दुनिञा भरिके ँ, घाट जेहन ओ गंगा छल
गली गली हम तकलौ सभठाँ, एतै कतौ दरभंगा छल। ---कवि भारतेंदु दास।
अनुवादक: रोशन कुमार मैथिल
नोट: कवि भवेश नाथ आ भारतेन्दु दासक हिन्दी रचनाक अनुवाद कयल गेल अछि।

robotstxt: allowed

filter: keep


text:
पटना। विकास क एहि दौर मे प्रदेश क कई इलाका ऐहन अछि, जेहि ठाम आदमी, आदमी क मैला सिर पर ढोएत अछि। आधुनिक युग मे इ कोनो कलंक स कम नहि अछि, मुदा राज्य सरकार एहि क मिटाब क अभियान मे जुटल अछि। केन्द्रीय कैबिनेट सचिव ऐहि माह इ मसला पर हस्तक्षेप केलाह त सरकार एहि वित्तीय वर्ष मे एहि प्रथा कए समाप्त करबाक वादा करि देलक। आंकड़ा क अनुसार 114 नगर निकाय मे 2323 ऐहन शौचालय अछि, जे शुष्क शौचालय क श्रेणी मे आबैत अछि। एहि मे 848 ऐहन अछि, जेहि ठाम मानव मल कए सिर पर उठाबि करि सफाई कएल जाइत अछि। शेष संडास अछि, जेकरा भरबाक पर मानव सफाई करैत अछि। इ आंकड़ा मे किछु आओर इजाफा भ सकैत अछि।
एहन शौचालय राखब अपराध अछि
एहन शौचालय कए बनेबा आ चालू रखबा कानून अपराध अछि। छह साल पहिने एहि से संबंधित केन्द्रीय कानून कए एहि ठाम लागू कएल जा चुकल अछि। आदेश क उल्लंघन करै वाला कए एक साल क जेल आ दू हजार टका जुर्माना आ दूनू सजा भ सकैत अछि। मुदा एहि मामला मे शायद कोनो टा सजा भेल। सर्वोच्च न्यायालय, मानवाधिकार आयोग आ सफाई कर्मचारी आयोग एकर लगातार मानीटरिंग करि रहल अछि।
पुनर्वास मे बाधक अछि बैंक
केन्द्र सरकार सिर पर मैला ढोबे वाला सफाई कर्मचारी कए पुनर्वास आ आत्मनिर्भर बनबाक लेल कर्ज मुहैया करबाक निर्देश देने अछि। मुदा बैंक कए असहयोग आ योजना क घालमेल क कारण ठोस नतीजा सामने नहि आइत अछि। कर्ज क लेल करीब सात हजार आवेदन बैंक क पास लंबा समय स पड़ल अछि। सरकार आब कर्ज देब क लेल बैंक पर दबाव बनेबाक निर्णय केने अछि। बैंक पहल नहि केलक त अनुसूचित जाति, जनजाति विकास निगम क महिला समृद्धि योजना आ माइक्रो क्रेडिट फाइनांस योजना क तहत 31 दिसंबर तक कर्ज मुहैया कराउल जाइत।
सामाजिक न्याय आ अधिकारिता मंत्रालय बीता माह राज्य सरकार कए पत्र क माध्यम स बतउलक जे हुनका पांव पर खड़ा हेबा क लेल मार्च, 2009 तक बैंक सिर्फ आ सिर्फ 7.5 फीसदी लोग कए कर्ज मुहैया करउलक। जुलाई मे इ बढि़ कए 13.1 फीसदी भेल। केन्द्र क निर्देश छल जे सितंबर तक एहि कए पुनर्वासित करि लेल जाए। बात नहि बनल त केन्द्रीय कैबिनेट सचिव कए हस्तक्षेप करै पड़ल। ओना शुष्क शौचालय क पूरा योजना मेे घालमेल अछि। भारत सरकार शुष्क शौचालय कए समाप्त करेबा लेल समेकित अल्प लागत स्वच्छता अभियान (आईएलसीएस) चालू केने अछि। प्रदेश मे काफी संख्या में ऐहन शौचालय अछि, जे बकेट लैटरिन त नहि, मुदा ओ सीधा नाला, तालाब, खेत मे गिरैत अछि। आईएलसीएस योजना क तहत राज्य क स्टीयरिंग कमेटी हाल क महीना में करीब 75 हजार शुष्क शौचालयों क जलवाही शौचालय मे परिवर्तित करबाक योजना कए मंजूरी देल गेल अछि। 10 हजार टका मे बनै वाला शौचालय मे 75 फीसदी केन्द्रीय मदद क रूप मे भेटत।
एकटा कलंक धोबाक कवायद
पटना। विकास क एहि दौर मे प्रदेश क कई इलाका ऐहन अछि, जेहि ठाम आदमी, आदमी क मैला सिर पर ढोएत अछि। आधुनिक युग मे इ कोनो कलंक स कम नहि अछि, मुदा राज्य सरकार एहि क मिटाब क अभियान मे जुटल अछि। केन्द्रीय कैबिनेट सचिव ऐहि माह इ मसला पर हस्तक्षेप केलाह त सरकार एहि वित्तीय वर्ष मे एहि प्रथा कए समाप्त करबाक वादा करि देलक। आंकड़ा क अनुसार 114 नगर निकाय मे 2323 ऐहन शौचालय अछि, जे शुष्क शौचालय क श्रेणी मे आबैत अछि। एहि मे 848 ऐहन अछि, जेहि ठाम मानव मल कए सिर पर उठाबि करि सफाई कएल जाइत अछि। शेष संडास अछि, जेकरा भरबाक पर मानव सफाई करैत अछि। इ आंकड़ा मे किछु आओर इजाफा भ सकैत अछि।


text:
नव दिल्ली: विगत एगारह बरखक भाँति एहि बेर पुनः पश्चिमी विनोद नगर, स्वाती पार्क, दिल्ली मे संस्था "विद्यापति मैथिल युवा मंच" बसंत पंचमीक पावन अवसर पर 4 फरवरी 2014 कए सरस्वती पूजनोत्सवक सफलतापूर्वक आयोजन केलक. एहि सुअवसर पर माँ सरस्वतीक सविधि पूजा-अर्चनाक संगहि नेना सभके प्रोत्साहन हेतु कक्षा छ: स' ल' क' नवम धरिक छात्र/छात्राक बीच अनेकानेक गतिविधि जेना कि-प्रश्नोत्तरी, चित्रकला, गायन आ नृत्य प्रतियोगिताक 30 गोट छात्र/छात्रा पुरस्कृत कैल गेल. एहि कार्यक्रमक मंच सञ्चालन के जिम्मा लेने छलीह तीन गोट नव छवि जाहि में दू गोट नन-मैथिलानी भावना रोहिल्ला आ सोनम गुप्ता आ मैथिलानी में शिखा झा जे कि महिला लोकनिक संस्थाक प्रति लगाव आ संग मीलि उद्देश्य पूर्ति में हुनक अभिव्यक्ति के दर्शाबै छल.
एहि विशेष अवसरपर संस्थाक विगत बरखक क्रियाकलाप आ लेखक लोकनिक रचनाक एकटा अनुपम संग्रह "स्मारिका" सेहो प्रकाशित कैल गेल. पूजा स्थल पर स्थानीय मैथिल आ अमैथिल दुनू समाजक योगदान निश्चितरूपे एहि सफल आयोजन के रूप में देखबा मे ऐल. सामाजिक, राजनितिक, विभिन्न संस्था आ शिक्षाविद लोकनिक उपस्थिति विशेष आकर्षक रहल जाहि मे दिल्ली सरकार के शिक्षा मंत्री मनीष सिसौदिया, बीजेपी केर पूनम झा आज़ाद, नकुल भारद्वाज, चार्टर्ड अकाउंटेंट इंस्टिट्यूटक पदाधिकारी आ मेंबर गोपाल केडिआ, हंसराज चुग, राजेश शर्मा, अधिवक्ता रंजन कुमार आदि लोकनिक उपस्थितिक संगे मीडियाकर्मी लोकनिक सहयोग वृहत रूप मे देखबा मे ऐल. श्रद्धालु लोकनिक उपस्थितिसँ पूजा पंडाल शोभायमान भेल.
संध्या आरतीक पश्चात सांस्कृतिक कार्यक्रम केर आयोजन मे कलाकार-रमेश मल्लिक (संगीत ग्रुप), संजय झा, किशुन भारद्वाज, संजय कुमार झा, उज्ज्वल प्रकाश झा, सुनील पाल, राजेश मिश्रा, अमरेश मल्लिक आ मनीष झा "बौआभाइ" आदि दर्शक के भरपूर आनंद दैत थोपड़ी बटोरय मे बेस सफल रहलाह.
प्रातःकालीन पूजा-आरती, हवन आ तकरा बाद प्रतिमाक जल प्रवाह हेतु सभ कार्यकर्ता यमुनाजी मे मूर्ति विसर्जित केलनि. संस्थाक सदस्य आ स्थानीय समाज केर महीनो केर मेहनति आ बुद्धि दात्री माँ सरस्वतीक असीम कृपा स' ई महोत्सव सविधि संपन्न आ सफल भेल. (Report: मिथिमीडिया ब्यूरो)


text:
कलकत्ता : मिथिला सेवा समिति द्वारा रविदिन 21 दिसंबरकें अधिकार दिवस समारोह केर आयोजन बेलूड़ स्थित विद्यापति भवनमे भेल. एहि कार्यक्रममे दिवंगत मैथिली लेखक ओ रंगकर्मी कुमार शैलेन्द्रकें श्रद्धांजलि अर्पित कएल गेल. कार्यक्रमक मुख्य अतिथि सुपौलसं आएल ओ मैथिली दैनिक मिथिला आवाज केर संपादक रहल अरविन्द ठाकुर छलाह. कुमार शैलेन्द्र पर ई अपन वक्तव्यमे बेस इजोत देलनि .
ज्ञात हो जे कुमार शैलेन्द्र केर निधन 16 दिसंबर कें कलकत्ताक विशुद्धानंद अस्पतालमे भ' गेलनि. कुमार शैलेन्द्र विगत कएक माससं बेमार छलाह. 50 वर्षीय एहि सक्रिय मैथिलीसेवीक मृत्यु समूचा मैथिल समुदायकें दुखित क' देने अछि. देश भरिमे श्रद्धांजलि सभाक आयोजन भेल अछि.
दू सत्रमे आयोजित कार्यक्रमक पहिल सत्रमे मैथिली अधिकार दिवस ओ कुमार शैलेन्द्र पर वक्ता लोकनि अपन विचार प्रकट केलनि. अरविन्द ठाकुर, प्रदीप कुमार झा, घनश्याम चौधरी, भास्करानंद झा भास्कर, रूपेश त्योंथ, चन्दन कुमार झा अपन विचार व्यक्त केलनि. अरविन्द ठाकुर कहलनि जे शैलेन्द्र जिदियाह छलाह आ यएह जिद हिनका उत्तम कलाकार ओ लेखक बनबैत छल. हुनकामे अजब केर प्रतिभा छलनि. जहिना नाट्यकर्ममे अपनाकें समर्पित केने छलाह, तहिना कोनो विषय पर क्षण भरिमे लिखि सकै छलाह. हुनक एहि गुणकें मिथिला आवाजमे काज पडैत छल. ओ कहलनि जे शैलेन्द्र नै रहलाह से पतियाएब संभव नै भ' रहल अछि.
भास्करानंद झा 'भास्कर' हिनक नाट्य प्रतिभा दिस इजोत देइत बजलाह जे कुमार शैलेन्द्र मात्र अपनहि नै अभिनय करैत छलाह. ई अपना पाछा भारी संख्यामे रंगकर्मी लोकनिकें तैयार क' छोडि गेलाह अछि. हिनक प्रतिभासं मैथिली-मिथिला आओर लाभान्वित भ' सकै छल मुदा से नै भ' सकल. रूपेश त्योंथ रंगकर्मी ओ साहित्यकार लोकनिक सहयोगार्थ समाजकें आगू अयबाक आह्वान केलनि. ओ कहलनि जे एकटा साहित्यकार, कलाकार अपन सर्वस्व समाज लेल न्योछावर क' देइत अछि आ अंतमे दुःख भोगैत अछि. हिनक संरक्षण ओ प्रोत्साहनक लेल सामाजिक संस्था सभकें आगू अएबाक चाही. चन्दन कुमार झा अधिकार दिवस पर अपन बात रखलनि. सत्रक संचालन भवनाथ झा केलनि.
दोसर सत्रमे भव्य कवि गोष्ठीक आयोजन भेल जाहिमे अरविन्द ठाकुर, बिनय भूषण, मिथिलेश कुमार झा. अनमोल झा, अजय तिरहुतिया, राजीव रंजन मिश्र, आमोद झा, भास्करानंद झा 'भास्कर', विजय इस्सर, अशोक चौधरी, अमर भारती, रूपेश त्योंथ, चन्दन कुमार झा, उमाकांत झा बक्शी, राघवेन्द्र झा राघव आदि कवि लोकनि कविता पाठ केलनि. संजय झा केर धन्यवाद ज्ञापनसं कार्यक्रम संपन्न भेल. एहि अवसर पर सदन खचाखच भरल छल. श्रोता लोकनि कार्यक्रमक अंत धरि बैसल रहलाह. कविगोष्ठी केर संचालन बिनय भूषण केलनि.
(रिपोर्ट : मिथिमीडिया ब्यूरो)


text:
अनुशेह अन्सारी
अनुशेह अन्सारी (पर्सियन: انوشه انصاری; née Raissyan; जन्म: १२ सितम्बर १९६६) इरानी-अमेरिकी यन्त्रकार, प्रोडोया सिस्टमसक सह-संस्थापक आ पृथ्वीक बाहर सतहमे गेल पहिल इस्लामी नारी छथि । हुनकर पैछला व्यापार उपलब्धिसभक सह-संस्थापक आ सिइओ टेलिकम टेक्नोलजी रूपमे सेवा शामिल, इंक (TTI) रहल अछि। अन्सारी परिवार अन्सारी एक्स पुरस्कारकऽ प्रायोजक छथि । स्व-खर्चमे स्पेस पर्यटक बनल अन्सारी अपन खर्चमे स्पेस पर्यटक बनलसभमे चारिम छथि । इन्टरनेसनल स्पेस स्टेसनधरि अपन खर्चमे गेल पहिल महिला सेहो छथि । ओ होमर हिकमसँ मिलिक लिखने पुस्तक माई ड्रिम अफ स्टार्स सन् २०१० मे प्रकाशित भेल छल ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- आधिकारिक पृष्ठजाल
- अन्सारी अन्तरिक्ष ब्लग
- स्पेस पर्यटकसभ, अन्सारी एक वृत्तचित्र
- (फारसीमे) अन्तरिक्ष विज्ञान.अर्गमे अन्सारी
- अन्सारीसँ साक्षात्कार
- अन्तरिक्ष लेल एक 'आवेग' / बीबीसी यात्रा अन्सारीसँ भिडियो अन्तरवार्ता क्लिक


text:
पटना । आर्सेनिकपीडि़त भोजपुर क 39टा गाम क लोक कए मार्च स शुद्ध जल नसीब होएत। लोक स्वास्थ्य अभियंत्रण विभाग मल्टी विलेज स्कीम क तहत शुद्ध जल मुहैया करेबाक काज शुरू केलक अछि। 90 प्रतिशत काज भ चुकल अछि। पीएचइडी मंत्री अश्विनी चौबे कहला जे बक्सर, पटना आ वैशाली जिला क सेहो 200 आर्सेनिकपीडि़त गाम मे इ योजना शुरू होएत। बक्सर क 130 गाम /टोला, पटना क ग्रामीण इलाक क 25 आ वैशाली क 45 गाम मे इ योजना जल्द शुरू होएत। एहि तरह क गाम मे सोलर पंप स्थापित कैल जाएत आ ओहि स शुद्ध पेयजल क आपूर्ति होएत।
मुख्य पृष्ठ समाचार भोजपुर क 39टा गाम कए मार्च स भेटत शुद्ध पेयजल


text:
विश्व प्रसिद्ध सौराठ सभा प्रारंभ
मधुबनी । जिला क रहिका प्रखंड अंतर्गत विश्व प्रसिद्ध सौराठ सभा क शुभारंभ बुध दिन भेल। पाँच जुलाई तक चलै बाला एहि सभा के उद्घाटन माननीय सांसद, दरभंगा, कीर्ति झा आजाद, जिला पदाधिकारी शीर्षत कपिल अशोक, विधान पार्षद प्रेमचंद्र मिश्रा, सौराठ विकास समिति के अध्यक्ष सतीश चंद्र मिश्र, सचिव शेखर चंद्र मिश्र संयुक्त रूपेँ दीप प्रज्जवलित कय केलन्हि ।
एहि अवसर पर भारी संख्या मे उपस्थित समूह के संबोधित करैत माननीय सांसद मिथिलांचल क विकास हेतु मिथिला राज्य के निर्माण आवश्यक जनौलनि। पूर्वज क सांस्कृतिक धरोहर के सम्हारबा के आवश्यकता के उल्लेख करैत सौराठ सभा के पुनर्जिवित करबाए आह्वान कयलन्हि।
कार्यक्रम के संबोधित करैत जिला पदाधिकारी श्री शीर्षत कपिल अशोक विश्वप्रसिद्ध सौराठ सभा के मिथिलांचल क गौरव कहैत एकर संरक्षण ओ विकास क आवश्यकता लेल प्रशासन क सहयोग देबाक आश्वासन देलनि। पंजी व्यवस्था की उल्लेख करैत एकरा विश्व भरि मे अनूठा कहैत एकरा पंजी कार सँ प्राप्त कय डिजिटिलाइजेशन करेबाक आश्वासन देल। जिला पदाधिकारी सभा क वर्णन करैत कहलनि जे सवा लाख आदमी की सभा के स्थान पर आवश्यक ई सांकेतिक अछि तथापि एकर गरिमा वापस कयल जा सकैछ।
माननीय पार्षद श्री प्रेमचंद्र मिश्रा अपन कोष से दू करोड़ टाका जिला क विकास हेतु खर्च करबाए घोषणा करैत कहलनि जे ओ मिथिलांचल क विकास हेतु दृढ़संकल्पित छथि। एहि अवसर पर उपस्थित समाहर्ता श्रीदुर्गानंद झा,कार्यपालक पदाधिकारी जटाशंकर झा, बैद्यनाथ चौधरी बैजू, डा इंद्रमोहन झा सहित अन्य लोक सब उपस्थित छलाह।


text:
पुष्पक विमान
पुष्पकविमान हिन्दू पौराणिक महाकाव्य रामायणमे वर्णित वायु-वाहन छल । ई विमानक प्रयोग लंकाक राजा रावण करैत छल । ई विमानक उल्लेख सीता हरण प्रकरणमे सेहो मिलैत अछि । रामायणक अनुसार राम-रावण युद्धक बाद श्रीराम, सीता, लक्ष्मण तथा लंकाक नवघोषित राजा विभीषण तथा अन्य बहुत लोकसभ सहित लंकासँ अयोध्या आएल छल । ई विमान मूलतः धनक देवता, कुबेरक छल मुदा रावण अपन छोट भाए कुबेरसँ बलपूर्वक ओकर नगरी सुवर्णमण्डित लंकापुरी तथा इ विमान छीन लेनए छल ।[१][२] अन्य ग्रन्थसभमे उल्लेख अनुसार पुष्पक विमानक प्रारुप आ निर्माण विधि अङ्गिरा ऋषिद्वारा[२] कएल गेल तथा एकर निर्माण आ सजावट देव-शिल्पी विश्वकर्माद्वारा कएल गेल छल । भारतक प्राचीन हिन्दू ग्रन्थसभमे लगभग दस हजार वर्ष पूर्व विमानसभ आ युद्धसभमे तथा ओकर प्रयोगक विस्तृत वर्णन देनए अछि । ओ सभ विमानसभमे रावणक पुष्पक विमानक उल्लेख बेसीतर मिलैत अछि । एहि वाहेक अन्य सैनिक क्षमता सम्पन्न विमानसभ आ ओकर प्रयोग, विमानसभक आपसमे भिडन्त, अदृश्य होनाए आ पाछा केनाए, एहन उल्लेख मिलैत अछि । ई ग्रन्थसभमे प्राचीन विमानसभक मुख्यतः दुई श्रेणीमे बाँटल गेल अछि- प्रथम मानव निर्मित विमान, जे आधुनिक विमानसभ जका पङ्खाक सहायतासँ उड़ान भरैत छल, आ द्वितीय आश्चर्य जनक विमान, जे मानवद्वारा निर्मित नै छल मुदा ओ विमानसभक आकार प्रकार आधुनिक उडन तशतरीसभक अनुरूप होइत छल ।[३]
विषय सूचीसभ
विशेष गुण[सम्पादन करी]
विमान[सम्पादन करी]
सन्दर्भ सामग्रीसभ[सम्पादन करी]
- ↑ "जानिए रावण के रहस्य उसकी लंका में थे छह एयरपोर्ट", समाचार जगत, ९ सितंबर, २०१६।
- ↑ २.० २.१ "रावण की 10 खास बातें जो आपको जानना चाहिए, अवश्य पढ़ें....", दैनिक जागरण, वेब दुनिया।
- ↑ शर्मा, ऋचा (११ नवंबर, २०१३), "रावण के पास सच में था पुष्पक-विमान!", स्पीकिंग ट्री।


text:
अषाढ १२ गते,आय सोमदिन इस्लाम धर्मावलम्बीसभक पावनि ईद उल फितरके अवसरमे सरकार सार्वजनिक बिदा देबके घोषणा कएलकअछि ।
गृहमन्त्रालय एक विज्ञप्ती जारी करति ईदके दिन सार्वजनिक बिदा देवाक घोषणा कएनेअछि ।
इस्लाम धर्मावलम्बीसभ आय इद (इद उल फित्र) मनाबिऽरहलअछि । एक महिना रोजा (व्रत) सक्लाकऽबाद यी पावनि मनाओल जायतअछि । इद खुसी सट्वाक पावनिके रुपमे सेहो लेलजायतअछि ।
इस्लामी पात्रा हिजरी संवत् अनुसार नवम्ँं महिना ‘रमजानल मुबारक’ मे विश्वभरिके इस्लाम धर्मावलम्बी १ महिनाधरि रोजा बैसतिअछि । रोजा सक्लाकऽबाद खुसी स्वरूप ईद मनाओलऽजायतअछि ।
ईदका दिन मस्जिद वा इदगाह (इदके नमाज मात्र पढ्वाकलेल बनाओलगेल खुला ठाम) मे जम्मा भऽक नमाज पढ्वाक चलन अछि । इदके नमाजकबाद आपसमे गला मिलाक ‘इद मुबारक’ कहति शुभकामना आदान–प्रदान कएलजायतअछि ।
ईदके दिन भिन्सरेसँ नहा धुवाक सफा आ नयाँ कपडा आ अत्तर (सेन्ट) लगाक सेबई, फलफूल, बिरयानी वा अन्य नीक निक परिकारसभ खएलाकऽबाद नमाजक लेल मस्जिद वा इदगाह जएवाक चलन रहलअछि । नमाजकबाद एक–दोसरके घरमे पाकल नीकनिक परिकार खाऽक शुभकामना आदान–प्रदान कर्वाक चलन अछि । इदमे सम्बन्धीत आ इस्टमित्रके सेहो घरमे बजाक खायपिवयबला चिजसभ खुअबतिअछि ।
इदके नमाज पढ्सँ आगा हरेक व्यक्तिसभ अपन परिवारक दिससँ ‘सदाए फित्रा’ स्वरूप तोकलगेल निश्चित रकम तिरपर्वाक होईतअछि । ओे रकम अलग्गे जम्मा कएलजायतअछि । ओे रकम गरिब, फकिर, असहाय, विपन्न, मिस्किनसभ मात्र प्रयोग कऽर सकतिअछि ।
इस्लामके ५ आधार स्तम्भ इमान (आस्था), नमाज (प्रार्थना), हज (तीर्थ), जकात (दान) आ कल्मा मध्ये रोजा (व्रत) एक खम्बा अछि । अन्य महिनाक तुलनामे ‘रमजानल मुबारक’ महिनाके मुसलमानसभ पवित्र महिनाक रूपमे विश्वास करतिअछि । यी दान करबला महिना सेहो अछि । ताहिसँ अय महिनामे धनाढ्यसभ गरिब आ विपन्नके आर्थिक सहयोगसमेत करतिअछि ।
आय मुस्लिम धर्मालम्बीसभक महान पावनि ईद, नेपाल सरकारद्वारा सार्वजनिक बिदाके घोषणा0
अषाढ १२ गते,आय सोमदिन इस्लाम धर्मावलम्बीसभक पावनि ईद उल फितरके अवसरमे सरकार सार्वजनिक बिदा देबके घोषणा कएलकअछि ।


text:
संकट में मैथिली
मैथिली भाषा के अस्तित्व संकट में अछि. मैथिली पर विलुप्त होय के खतरा मंडरा रहल अछि. केन्द्र सरकार के भाषायी अल्पसंख्य्क आयोग के अनुसार मैथिली... भोजपुरी... पाली... मगही... बज्जिका आओर अंगिका भाषाक स्थिति नीक नहिं अछि. ई बड़ गंभीर बात अछि. एहि पर गंभीरता सं विचार करय के जरूरत अछि. भने हम दिल्ली में मैथिली अकादमी बनय के घोषणा होबय सं खुश होय. मुदा जखन मैथिली आ भोजपुरी भाषा नहिं रहत त अकादमी बनि क कि होयत. भने हम सभ गोटे ई कहि जे किछ नहिं होयत मैथिली के...कोनो संकट नहिं छै... मैथिली कहियो खत्म नहिं होयत... मुदा एकरा हल्का सं नहिं लेल जा सकैत अछि.
अहां खुद गौर कS सकय छी जे कोनो भाषा के विकास तखने होय छै जखन बच्चा सभ के प्रारंभिक शिक्षा अपन भाषा में...मातृभाषा में देल जाई छै. मुदा कि मिथिला के कोनो स्कूल में मैथिली में पढ़ाई लिखाई होय छै???. बाजार में कोनो नीक अखबार... पत्रिका मैथिली में लोक के पढ़य के लेल अछि ? कि मिथिला भर में कोनो दोकान के बोर्ड... कोनो दफ्तर... फिल्म... प्रचार...विज्ञापन...घरक पता मैथिली में छै ? दरभंगा... मधुबनी... सहरसा... पूर्णिया... सीतामढ़ी... समस्तीपुर... मधेपुरा... कतहुं अहां के एकटा चीज मैथिली में लिखल मिलत? नहिं. एक दु टा अपवाद मिलत वो भगवान भरोसे. राजनीति चमकनाय अलग बात छै... विकासक बात करनाय अलग बात छै... आओर लोक में जागरूकता लनाय दोसर. आब त एहन स्थिति आबि गेल अ जे शहर के कि कहल जाय... गाम घर के धिआ- पुता सेहो मैथिली में नहिं बोलय चाहय छथिन्ह. आब गाम-गाम में इंग्लिश स्कूल खुलि गेल अ. जेहि में मैथिली त छोडुं... हिन्दी में बोलय पर विद्यार्थी के डांट खाय पड़य छै. मैथिली नहिं कोनो सरकारी स्कूल में पढ़ायल जाय अ नहिं कोनो पब्लिक स्कूल में... त फेर लोक के मैथिली लिखS पढ़S आयत कोना... ई बात सोचलिअई अ कि नहिं ?
सिर्फ राजनीति करला सं नहि होयत. अखन दिल्ली में अकादमी बनय के घोषणा भेल नहिं कि कई ठाम सं ओहि पर कब्जा करय के खबर आबय लागल. ओ अध्यक्ष बनता त ओ... सभ के अपन फिक्र छैनि. मैथिली बाचत तखन न अहांक राजनीति बाचत. एकरा लेल मजबूत संकल्प शक्ति के जरूरत अछि. सभ मिथिलावासी के एकर संकल्प लेबय पड़त जे हमरा चाहे संघर्ष करय पड़य... हर स्कूल में पहिल क्लास सं मैथिली में पढ़ाय होबाक चाहि. हर दोकान... हर दफ्तरक... बस स्टैंड...रेलवे स्टेशनक बोर्ड... हर चीज मैथिली में होबाक चाही. शादी विवाहक...मुंडन के कार्ड मैथिली में छपाउल जायत... अपन मिथिला के जतेक लोक बिहार सं बाहर रहय छथिन्ह हुनकर नुनु...बुच्ची मैथिली में बोलय तक नहिं छथिन्ह. हमरा मिथिला ते कईटा एहन लोक मिलला जे मैथिली त समझय छथिन्ह मुदा बोलि नहिं पाबय छथिन्ह. ऑर्कुट में हमर करीब सय टा दोस्त मिथिला के छथिन्ह मुदा दु चारि टा के छोड़ि सभ लोक मैथिली में स्क्रैप करला पर साफ कहय छथिन्ह जे हम मिथिला स जरूर छी मुदा मैथिली नहिं आबय अ. आखिर ओ मैथिली जानथिन्ह कोना... नहिं कोनो स्कूल में पढ़ाई होय छै. नहिं बाजार में कोनो किताब मिलय छै. नहिं कोनो टीवी चैनल नहिं कोनो अखबार. मैथिली के नाम पर कोनो नौकरी नहिं. फेर एकरा पढ़ि क करब कि? अहां कहब जे मातृभाषा नौकरी के लेल नहिं होय छै ई अस्मिता सं .. संस्कृति सं जुड़ल होय छै. मुदा कतेक दिन तक. कमाय...खाय के लेल हिन्दी... अंग्रेजी के शरण में जाय पड़त.
भाषा एक तरहे संस्कृति के पहचान होय छै. एहि लेल मातृभाषा के विकास जरूरी छै. एकरा बचाबय लेल लोक के आगा आबय पड़त. मैथिली बचल रहत त अपन मिथिला बचल रहत...जखन मैथिली नहिं रहत त मिथिला के बात कोना होयत. ई जरूर छै जे आई के ग्लोबलाइजेशन के दौर में सभसं बेसि खतरा लोक भाषा के विलुप्त होय के रहय छै. पहचान के खतरा खड़ा भ जाइ छै. सभ किछ अर्थ...पाई.. डॉलर सं जुड़ि गेल छै. मुदा अखनो देर नहिं भेल अ. सभ गोटे अगर अपन सभ मतभेद बिसरा के एक साथ आबि जाउ त मैथिली एक बेर फेर सं अपन शिखर पर होयत. मैथिली...मिथिला के नाम पर अपन -अपन राजनीति चलाबय वाला लोक सभ एक मंच पर आबि एकरा बचयबाक कोशिश में लागु.
अहां खुद गौर कS सकय छी जे कोनो भाषा के विकास तखने होय छै जखन बच्चा सभ के प्रारंभिक शिक्षा अपन भाषा में...मातृभाषा में देल जाई छै. मुदा कि मिथिला के कोनो स्कूल में मैथिली में पढ़ाई लिखाई होय छै???. बाजार में कोनो नीक अखबार... पत्रिका मैथिली में लोक के पढ़य के लेल अछि ? कि मिथिला भर में कोनो दोकान के बोर्ड... कोनो दफ्तर... फिल्म... प्रचार...विज्ञापन...घरक पता मैथिली में छै ? दरभंगा... मधुबनी... सहरसा... पूर्णिया... सीतामढ़ी... समस्तीपुर... मधेपुरा... कतहुं अहां के एकटा चीज मैथिली में लिखल मिलत? नहिं. एक दु टा अपवाद मिलत वो भगवान भरोसे. राजनीति चमकनाय अलग बात छै... विकासक बात करनाय अलग बात छै... आओर लोक में जागरूकता लनाय दोसर. आब त एहन स्थिति आबि गेल अ जे शहर के कि कहल जाय... गाम घर के धिआ- पुता सेहो मैथिली में नहिं बोलय चाहय छथिन्ह. आब गाम-गाम में इंग्लिश स्कूल खुलि गेल अ. जेहि में मैथिली त छोडुं... हिन्दी में बोलय पर विद्यार्थी के डांट खाय पड़य छै. मैथिली नहिं कोनो सरकारी स्कूल में पढ़ायल जाय अ नहिं कोनो पब्लिक स्कूल में... त फेर लोक के मैथिली लिखS पढ़S आयत कोना... ई बात सोचलिअई अ कि नहिं ?
सिर्फ राजनीति करला सं नहि होयत. अखन दिल्ली में अकादमी बनय के घोषणा भेल नहिं कि कई ठाम सं ओहि पर कब्जा करय के खबर आबय लागल. ओ अध्यक्ष बनता त ओ... सभ के अपन फिक्र छैनि. मैथिली बाचत तखन न अहांक राजनीति बाचत. एकरा लेल मजबूत संकल्प शक्ति के जरूरत अछि. सभ मिथिलावासी के एकर संकल्प लेबय पड़त जे हमरा चाहे संघर्ष करय पड़य... हर स्कूल में पहिल क्लास सं मैथिली में पढ़ाय होबाक चाहि. हर दोकान... हर दफ्तरक... बस स्टैंड...रेलवे स्टेशनक बोर्ड... हर चीज मैथिली में होबाक चाही. शादी विवाहक...मुंडन के कार्ड मैथिली में छपाउल जायत... अपन मिथिला के जतेक लोक बिहार सं बाहर रहय छथिन्ह हुनकर नुनु...बुच्ची मैथिली में बोलय तक नहिं छथिन्ह. हमरा मिथिला ते कईटा एहन लोक मिलला जे मैथिली त समझय छथिन्ह मुदा बोलि नहिं पाबय छथिन्ह. ऑर्कुट में हमर करीब सय टा दोस्त मिथिला के छथिन्ह मुदा दु चारि टा के छोड़ि सभ लोक मैथिली में स्क्रैप करला पर साफ कहय छथिन्ह जे हम मिथिला स जरूर छी मुदा मैथिली नहिं आबय अ. आखिर ओ मैथिली जानथिन्ह कोना... नहिं कोनो स्कूल में पढ़ाई होय छै. नहिं बाजार में कोनो किताब मिलय छै. नहिं कोनो टीवी चैनल नहिं कोनो अखबार. मैथिली के नाम पर कोनो नौकरी नहिं. फेर एकरा पढ़ि क करब कि? अहां कहब जे मातृभाषा नौकरी के लेल नहिं होय छै ई अस्मिता सं .. संस्कृति सं जुड़ल होय छै. मुदा कतेक दिन तक. कमाय...खाय के लेल हिन्दी... अंग्रेजी के शरण में जाय पड़त.
भाषा एक तरहे संस्कृति के पहचान होय छै. एहि लेल मातृभाषा के विकास जरूरी छै. एकरा बचाबय लेल लोक के आगा आबय पड़त. मैथिली बचल रहत त अपन मिथिला बचल रहत...जखन मैथिली नहिं रहत त मिथिला के बात कोना होयत. ई जरूर छै जे आई के ग्लोबलाइजेशन के दौर में सभसं बेसि खतरा लोक भाषा के विलुप्त होय के रहय छै. पहचान के खतरा खड़ा भ जाइ छै. सभ किछ अर्थ...पाई.. डॉलर सं जुड़ि गेल छै. मुदा अखनो देर नहिं भेल अ. सभ गोटे अगर अपन सभ मतभेद बिसरा के एक साथ आबि जाउ त मैथिली एक बेर फेर सं अपन शिखर पर होयत. मैथिली...मिथिला के नाम पर अपन -अपन राजनीति चलाबय वाला लोक सभ एक मंच पर आबि एकरा बचयबाक कोशिश में लागु.
Subscribe to: Post Comments (Atom)


text:
Aryabhatt Gyan Vishwavidyalay
बिहारक सभ तकनीकी शिक्षण संस्थान केर एकटा अलग विश्वविद्यालय होएत. एहि विश्वविद्यालय के नाम आर्यभट्ट ज्ञान विश्वविद्यालय रखल जाएत. पटना में खुलय वाला ई विश्वविद्यालय मानव संसाधन विकास मंत्रालय के अधीन काज करत. राज्य कैबिनेट सं एकर मंजूरी मिलि गेल अछि. आओर उम्मीद अछि जे विधेयक एहि मानसून सत्र में पेश करि देल जाएत. बिहारक सभ इंजीनियरिंग, प्रबंधन, विधि, फॉर्मेसी कॉलेज के एहि विश्वविद्यालय सं जोड़ि देल जाएत. सरकारी होय या निजी... सभ शैक्षणिक संस्थान एहि विश्वविद्यालय सं सम्बद्ध रहताह. सभ संस्थानक एडमिशन आओर परीक्षा के स्टैंडर्ड... मानक आर्यभट्ट ज्ञान विश्वविद्यालय तय करत. ई पंजाब तकनीकी विश्वविद्यालय के तर्ज पर बनावल जाएत. उम्मीद कएल जा रहल अछि जे एहि सं बिहारक तकनीकी संस्थानक पढ़ाईक स्तर में सुधार आएत. आओर उच्च शिक्षा केर लेल बाहर जाए वाला विद्यार्थी के घरे पर स्तरीय आओर नीक पढ़ाई के मौका मिलत.


text:
लिपि
लिपि या लेखन प्रणालीक अर्थ होइत अछि कोनो भी भाषाक लिखावट या लिखैक ढङ्ग। लिपि आ भाषा दुई अलग अलग चीज होइत अछि । भाषा ओ चीज होइत अछि जे बोलल जाइत अछि, लिखाईके तँ कोनो भी लिपिमे लिख सकैत छी । कोनो एक भाषाक ओकर सामान्य लिपि सँ दोसर लिपिमे लिखनाए, ओहि तरहक वास्तविक अनुवाद नै भेल होए, ओकरा लिप्यन्तरण कहल जाइत अछि ।[१]
यद्यपि संसार भरिमे प्रयोग भ रहल भाषासभक सङ्ख्या अखनो हजार सँ बेसी अछि, तथापि अखन ई भाषासभ लिखैक लेल मात्र लगभग दुई दर्जन लिपिसभक मात्र प्रयोग भ रहल अछि । आर गहराईमे पहुचला पर पता चलैत अछि कि संसारमे मात्र तीन प्रकारक मूल लिपिसभ (या लिपि परिवार) अछि-
- चित्रलिपि (ideographic scripts) - चीन, जापान आ दक्षिण कोरियामे प्रयुक्त लिपिसभ,
- ब्राह्मी सँ व्युत्पन्न लिपिसभ - देवनागरी तथा दक्षिण एसिया आ दक्षिण-पूर्व एसियामे प्रयुक्त लिपिसभ ; तथा
- फोनेसियन (Phonecian) सँ व्युत्पन्न लिपिसभ - सम्प्रति युरोप, मध्य एसिया आ उत्तरी अफ्रिकामे प्रयुक्त लिपिसभ
सन्दर्भ सामग्रीसभ[सम्पादन करी]
- ↑ "Definitions of writing systems", Omniglot: The Online Encyclopedia of Writing Systems and Languages, www.omniglot.com, अभिगमन तिथि २०१३-०६-२९।


text:
एखनि धरि अपने लोकनि पढ़लहुँ रँजीत’क घर’क लोक केँ रँजीत सँ अपेक्षा, रँजीत’क भेल कथा केँ अस्वीकार कऽ देनाई, वर्षा’क अमोल सँ प्रभावित भेनाइ आ ओकर बाद हुनका रँजीत मे एकटा महान व्यक्ति’क गुण भेटनाई, अमोल’क पिता’क श्री वैद्यनाथ झा जीक चिन्ता. आब आगू पढू...
रँजीत’क अपन भेल कथा केँ अस्वीकार कऽ देल्थिन्ह मुदा एकर असर ई भेल जे रँजीत’क घर पर सब किओ बुझु जे आमिल पीने छलैथि. सब इएह बुझैत छलाह जे रँजीत आब हाथ सँ निकलि गेलाह. एत्तेक बढ़ियाँ कथा केँ ओ ठुकरा देलथिन्ह. सब केँ इएह होइत छलन्हि जे ग्रेजुएट लड़की आबि केँ रँजीत दशा मे कोन सुधार कऽ देथिन्ह?. रँजीत’क तर्क जे ओ कम सँ कम ग्रेजुएट लड़की सँ एहि लेल विवाह करए चाहैत छथि जाहि सँ कम पढ़ल लिखल लड़की के विवाह मे परेशानी भेला पर महिला’क शिक्षा केँ बढ़ावा भेटए. गाम’क लोक ताहि मे आगि मे घी देबाक काज करन्हि. लोक सब कहन्हि जे एकटा ईश्वरचन्द विद्यासागर बँगाल मे आजादी सँ पहिने भेल छल जे विधवा महिला सँ विवाह कए विधवा विवाह केँ प्रोत्साहित केलथिन्ह आ दोसर ईश्वरचन्द एहि गाम मे भेल अछि. लोक सब गाम मे इएह कानाफूसी करैथि जे जे रँजीत मुम्बई मे कोनो मराठी लड़की के फेर मे पड़ि गेल छथि आ कोनो मन्दिर मे विवाहो कए नेने छथि. लोक’क लाज सँ आब महिला’क शिक्षा’क तर्क दऽ रहल छथि. किओ कहैथि जे आई सँ बीस साल पहिने मट्रिक पास लडकी पूरे गाम मे नहि भेटैत छल आई एकटा यूवक मैट्रिक पास केँ पढ़ल लिखल मानिते नहि छथि. किओ कहैथि जे हुनका महानगरी के हवा लागि गेल छन्हि. किओ कहैथि जे धिया पूता के महानगर पठेवे नहि चाही. पिछला एक महीना सँ जहिया सँ रँजीत एहि कुटमैती केँ ठुकरने छलाह लोक सब राजनीति’क चर्चा कम आ रँजीत’क चर्चा बेसी करैथि.
रँजीत’क परिवार केँ बहुत अपरतिव लागैन्हि. हुनका लोकनि केँ होइन्हि जे हो ना हो लोक’क बात सत्य भऽ जाए. रँजीत’क परिवार केँ मोन भेलन्हि जे जा केँ रँजीत केँ देखबाक चाही जे ओ की कऽ रहल छथि. हुनकर एकपीठिया पैघ भाए "विमल" रँजीत के बिना बतौने मुम्बई एबाक तय कऽ लेल्थिन्ह. कानो कान किनको खबरि नहिँ पहुँचे ताहि लेल ओ किनको नहि कहल्थिन्ह जे ओ कतय जा रहल छथि. बाजार जाए अगिला सप्ताह’क रिजर्वेशन करबा लेल्थिन्ह. रँजीत’क चिट्ठी पत्री जे आबन्हि ओहि मे रँजीत’क पता ठीकाना लिखले रहन्हि. विमल सोचलाह जे बिना बतौने जँ रजीत’क घर पहुँचि जाएब ते ओतय ठीक ठीक पता चलि जाएत जे रँजीत की ठीके विवाह छथि, वा कोनो लड़की के चक्कर मे पड़ल छथि वा कोनो आओर बात छैक.
ई विमल’क मुम्बईक पहिल यात्रा छल. मुम्बई के बारे मे कतेक बात सुनने छलथि. ट्रेन मे बैसल बैसल बहुत चीज करबाक प्लान केलथिन्ह. सोचैत छलाह जे मुम्बई’क गेटवे आफ इन्डिया देखब, मुम्बई मे डबल डेकर बस मे बैसब, लोकल ट्रेन मे देखैक चाही जे कतेक भीड़ रहैत छैक, आ कोनो तरह जुगाड़ कऽ केँ कोनो एकटा फिल्म’क सूटिँग जरूर देखब. रँजीत’क बारे मे ते सब किछु जानकारी भेटिए जाएत. आ ई बहाना से बढियाँ छैक जे हम कहि देब जे हम मुम्बई घुमए आएल छी. रँजीत केँ कोनो शको नहि हेतैक.
विमल जखन शनि’क भोर मे मुम्बई सेन्ट्रल स्टेशन पर उतरलाह ते अबाक रहि गेलाह. एत्तेक बड़का स्टेशन. आब ओ कतय जेताह से किछु नहि फुड़लन्हि. स्टेशन सँ बाहर जाए ओ रँजीत’क पता देखा रास्ता पुछबाक कोशिश केल्थिन्ह ते किओ ओहि मे सँ मजाक केलथिन्ह, किओ बिहारी भैया कहि अपमानित केलथिन्ह. बएहि मे हुनका एकटा सज्जन भेटि गेलन्हि जे मजाक ते नहि केल्थिन्ह मुदा हुनका ओहि पता पर पहुँचबाक रास्ता बता देलथिन्ह. जवाब ई छ्ल जे मुम्बई सेन्ट्रल मे रिक्शा वा आटो किछो नहि चलैत छैक तेँ अहाँ टैक्सी लऽ लिअ. विमल टैक्सी स्टैण्ड पर जा किराया पुछलथिन्ह ते फेर सँ आवाक रहि गेलाह. चारि सय टाका टैक्सी वाला माँगि रहल छलन्हि. मोन मे भेलन्हि जे गाम सँ मुम्बई’क किराया पाँच सय टाका आ मुम्बई मे एक जगह सँ दोसर जगह जेबाक किराया चारि सय टाका. किछु फुड़ि मे नाहि आबैत छलन्हि जे की करबाक चाही.
आब हुनका लग कोनो चारा नहि छलन्हि. ओ सोचलथि जे रँजीत केँ फोन करबाक चाही नहि ते ओ रँजीत’क डेरा नहि पहुँचि सकैत छलाह. मोन मे भेलन्हि जे यदि रँजीत सचमुचे विवाह केने हेताह ते कोनो ने कोनो भाँजे पता ते चलिए जाएत. यदि ओ हुनका नहि बजौताह ते हुनका सँ किओ न किओ सबटा पैसा ठैकि लेतन्हि. सब किछु सोचि विचारि ओ रँजीत के फोन केलथिन्ह. पहिने ते रँजीत के बुझि मे नहि आयल जे विमल बिना बतौने मुम्बई तक कोना आबि गेलाह. केवल मुम्बई घुमनाईये टा नहि भऽ सकैत छैक. मुदा आब कायल किछो नहि जा सकैत छैक. तेँ हुनका स्टेशन पर किताब’क दोकान’क सामने मे ठाढ़ रहबाक लेल कहि ओ लोकल ट्रेन सँ मुम्बई सेन्ट्रल पहुँचि गेलाह.
विमल पूरा मोन बनौने छलाह जे रँजीत’क एक एकटा गतिविधि’क ओ लेखा जोखा राखथिन्ह. विमल देखलाह अबितहिँ रँजीत हुनका पैरि छुबि प्रणाम केलथिन्ह. एकपीठिया होयबाक चलते रँजीत हुनका सँ मुँह लगौने छलाह. हुनका विश्वासे नहि छलन्हि जे रँजीत अचानक एत्तेक शिष्ट भऽ जेताह. रँजीत हुनका किछु दूरि लोकल ट्रेन सँ आ किछु दूरि बस सँ यात्रा कराबैत अपन घर लऽ गेलाह.
घर जा केँ विमल देखलैथि जे हुनकर घर बहुत बढ़ियाँ सँ सजल छन्हि. सब समान उपस्थित छलन्हि. हलाँकि ओ जानैत छलाह जे रँजीत साफ सफाई के पूरा ध्यान रखबा वाला लोक छथि. मुदा हुनकर मोन मे बसल बात जे हो ने हो रँजीत सचमुचे विवाह केने छथि आ हुनका फोन केला’क उपरान्त अपन कनियाँ के कतओ नुका देने छथि. एहि दुनियाँ मे सबसँ खराप चीज होयत अछि "पूर्वाग्रह". पूर्वाग्रह मनुष्य’क सोच पर लगाम लगा दैति छैक. पूर्वाग्रह सँ ग्रसित व्यक्ति इनार’क बेँग होइत छैक जे अपन उपर के आकाश केँ देखि सोचैत छैक जे दुनियाँ एहि सँ पैघ नहि. पूर्वाग्रह सँ ग्रसित व्यक्ति केँ कोनो अन्तिम निर्णय नहि लेबाक चाही. एखन विमल पूर्वाग्रह सँ ग्रसित छलाह आ रँजीत’क प्रत्येक गतिविधि केँ ओ ई सोचि विश्लेषण करैत छलाह जे रँजीत सचमुच विवाह कऽ नेने छलाह. ताहि कारणेँ ओ बिसरि गेल रहथि जे रँजीत बचपने सँ साफ सफाई पर बेसी ध्यान देब वाला व्यक्ति छथि.
विमल शनि दिन पहुँचल छलाह. शनि दिन तऽ रँजीत’क आधे दिन’क आफिस छलैक तेँ बेरहट खेबा सँ पहिने रँजीत घर चलि आयल. अपना लेल आ विमल लेल माछ-भात अपने सँ राह्नलिखिन. रँजीत केँ एत्तेक आगत स्वागत करैत देखैत विमल केँ नहुएँ नहुएँ ई बात झूठ लागए लागलन्हि जे रँजीत सचमुचे विवाह कऽ नेने अछि. खाना खाए दुनू भाए बैसि गेल गाम घर’क बात करबाक लेल. रँजीत विमल केँ कहलथिन्ह, "भाई जी, एखन कनि काल अहाँ आराम कौ लिअ साँझ के अपना लोकनि चलब मुम्बई घुमबाक लेल. आई अपना सब चेम्बूर घुमि के आयब. रास्ता मे अहाँ के देखाएब आर.के.स्टूडियो, हाँ ओएह राजकपूर वाला स्टूडियो". विमल खुश छलाह आ अचम्भित सेहो. मोन मे होइत रहन्हि मुम्बई कतेक बढ़ियाँ जगह अछि, जकर केवल नामे टा सुनने छलहुँ ओकर आई सद्यः दर्शन करब.
धीरे धीरे समय बीतल जा रहल छल. रवि दिन विमल केँ गेट-वे-आफ़-ईन्डिया घुमाएल गेल. रँजीत से हुनकर बेसी मान आदर केलथिन्ह. एत्तेक सब किछु देखि विमल केँ विश्वास होमय लागलन्हि जे गामे के लोक सब बुरबक अछि हमर एत्तेक बढ़ियाँ भाए केँ बदनाम कऽ देलक अछि. जखन रँजीत आफिस चलि जाथि तखन फोन सँ विमल गाम मे पिछला दिन भेल घटनाक्रम केँ वर्णन करैथि. ई सब वर्णन सुनि हुनकर बाँकी घर’क लोक केँ से विश्वास भऽ गेल छलन्हि जे रँजीत बिल्कूल सही सलामत छथि. ओ कतओ विवाह नहि केने छथि. मुदा विमल केँ ओ लोकनि प्रत्येक दिन रँजीत’क गतिविधि पर नजर राखबाक लेल नव नव तरीका सँ कहथिन्ह, मुदा अगिला दिन हुनका लोकनिक प्रत्येक आशँका झूठ भऽ जान्हि. अगिला शनि दिन धरि तक विमल केँ आ हुनकर घर’क बाँकी लोक केँ पूर्ण विश्वास भऽ गेल छलन्हि जे रँजीत मे कोनो दोष नहि. तेँ विमल केँ हुनकर घर’क बाँकी लोक कहथिन्ह जे आब जखन रँजीत’क बारे मे पूरा जानकारी भेटिए गेल अछि ते मुम्बई मे रहला सँ कोनो फायदा नहि. तेँ अगिला ट्रेन मतलब सोम’क भोर भेने पकड़ि गाम आबि जैथि.
उम्हर वर्षा के मोन मे एकटा मैथिल’क इमेज जे बनल छलन्हि ओहि मे धीरे धीरे सुधार भेल जाइत छलन्हि. खास तौर पर ओ जाहिया सँ रँजीते’क विचार सुनने छलथि. पहिने हुनका मोन मे छलन्हि जे मैथिल केवल कटाउझ करे वाला होइत अछि. हमेशा एक दोसर केँ नीचा देखाबए वाला. कोनो दू टा मैथिल मे पूर्ण तरहेँ कहियो मेल नहि भऽ सकैत छैक. दुनियाँ कतबो विकास करन्हि मैथिल के उपर मे कोनो असर नहि, मुदा एक मैथिल केँ विकास करैत देखि दोसर मैथिल’क करेजा पर साँप जरूर लेटाबे लगैत छैक. हुनका होइत छलन्हि जे मैथिल’क इएह प्रकृति हुनकर विकास मे वाधक होइत छन्हि. तेँ दुनियाँ कतय सँ कतय बदलि गेल मैथिल अपन जगह ओहि ठाम कटाउझ करैत ठाढ़. नहि आगू बढब आ नहि बढए देब. मुदा जहिया सँ ओ रँजीत’क विचार सुनने छलीह हुनकर विचार बदलि गेल छलन्हि. यदि पूरा विचार नहि बदलल छलन्हि ते ओ रँजीत केँ कम सँ कम आदर्श मैथिल मानैत छलीह.
रँजीत विमल’क कारण पिछला दू सप्ताह सँ रुद्रबाबूक घर नहि गेल छलाह. वर्षा केँ ई बात मोन मे खटकैत छलन्हि. होइत छलन्हि जे कहीँ हुनकर कोनो बात ते खराप नहिँ लागलन्हि. भऽ सकैत छैक जे हुनकर बाबूजी’क कोनो बात खराप लागल होइन्हि. वा इहो भऽ सकैत छैक जे हुनकर मोन खराप होन्हि. मोन भेलन्हि जे फोन कय पुछल जाए. फेर सोचय लागलथिन्ह जे यदि ओ कोनो बात सँ नाराज छथि ते फोन पर हुनका नहि कहि सकैत छथि वा यदि हुनकर मोन खराप छन्हि तेँ कम सँ कम देखबाक चाही. तेँ फोन केला सँ कोनो फायदा नहि. अतः रवि’क साँझ मे पाँच बजे वर्षा तैयार भऽ रँजीत’क घर दिस विदा भऽ गेलीह.
हुनकर घर पर पहुँचि ओ घँटी बजेलथिन्ह. घर मे विमल टी.वी. देखैत छ्लैथि आ रँजीत किचेन मे किछु काज करैत छलाह. विमल गेट खोलि देलथिन्ह. देखैत छथि जे बाइस साल’क कोनो सुन्दर लड़की गेट पर ठाढ़ छलन्हि. गेट खोलि ओ अपन चेहरा पर एकटा प्रश्नवाचक भाव बनाए चकित छलाह. हुनकर चेहरा’क भाव स्पष्ट रुप सँ वर्षा केँ पुछैत छल जे अहाँ के छी ? कतय सँ आयल छी? एतय अहाँ के की काज अछि ? आ सबसँ अन्त मे हुनकर चेहरा स्पष्ट रुप मे प्रगट करैत छलन्हि जे जरूर अहाँ रास्ता बिसरि गेल छी? एतय हमर छोट भाए रहैत छथि.
अमोल वर्षा सँ प्रत्येक प्रश्न’क जवाब चाहैत छलाह, तुरन्ते, फटा-फट. मुदा वर्षा केँ हुनकर चेहरा सँ उपजल भाव केर सब प्रश्न नहि बुझि मे आयलन्हि. केवल एतबी टा बुझि सकलीह जे किओ सज्जन पुछैत छथि जे एतय अहाँ के कोन काज. वर्षा विमल केँ ईशारा करैत पुछलथिन्ह, "हमरा रँजीत जी सँ भेँट करबाक अछि". विमल केँ किछु बुझि मे नहि एलन्हि केवल किचेन दिस इशारा कहैत जोर सँ कहल्थिन्ह, "रँजीत !".
रँजीत किचेने सँ पुछल्थिन्ह, "भाई जी के आएल छथि?"
विमल जवाब किछु नहि देलथिन्ह. मुदा रँजीत’क आवाज सुनि वर्षा सरसरायल हुनकर किचेन दिस विदा भऽ गेल्थिन्ह. विमल केँ किछु बुझि मे नहि आबि रहल छलन्हि, बिल्कूल अवाक! एकटा बाइस साल’क सुन्दर लड़की रँजीत’क किचेन मे सीधे घुसि जैत छैक, एकर की मतलब होइत छैक से विमल केँ नीक जेकाँ बुझल छलन्हि.
उम्हर वर्षा केँ देखिते रँजीत किचेन सँ सीधे बाहर वाला कमरा मे आबि गेलाह. विमल दिस इशारा कए कहल्थिन्ह, "ई हमर पैघ भाए छथि पिछला शनि केँ गाम सँ आयल रहथि मुम्बई घुमबा’क लेल". वर्षा केँ भेलन्हि जे हाथ जोड़ि हुनका प्रणाम काएल जाए. मुदा हुनका बुझल छलन्हि जे किछु मैथिल हाथ जोड़ि प्रणाम करबा केँ खराप मानि सकैत छथि. खास तौर पर गाम घर सँ आयल मैथिल मे एहेन सम्भावना बेसी भऽ सकैत छैक. अतः मोन मारि केँ झुकि केँ विमल’क पैर छुबि लेलथिन्ह. विमल किछु बाजि नहि रहल छलाह, मुदा हुनका मोन मे एक हजार प्रश्न उठि रहल छलन्हि. प्रश्न कहु वा शँका.
घर मे बैसल वर्षा सँ रजीत बात चीत करैत छलाह. कनि देर मे रँजीत कहल्थिन्ह चलू अहाँ बैसू हम चाय बना केँ आनैत छी. वर्षा केँ भेलन्हि जे विमल फेर सँ खराप मानि जेताह. तेँ ओ रँजीत सँ एत्तेक जिद्द केल्थिन्ह जे रँजीत हुनका किचेन जा केँ चाय बनेबा सँ नहि रोकि सकलाह. वर्षा जखन किचेन मे चाय बनबैत छलीह ते विमल तीन टा बात सोचि हतप्रभ छलाह, "एकटा बाइस साल’क सुन्दर लड़की जकरा बारे मे रँजीत कहियो चर्चा नहि केने छलाह, जे हुनकर कोनो ख्याल करैत बिना सीधे किचेन पहुँचि जाति छैक, जे हुनकर झुकि केँ पैर छुबैत छैक, जे किचेन जा केँ खुदे चाय बनेबा’क जिद्द करैत छैक. एहि सब बात’क मतलब हुनका नीक जेकाँ बुझल छलन्हि. हुनका मोन मे होइत छलन्हि जे ओ गाम घर मे जरूर रहैत छथीन्ह मुदा कोनो लड़की कोनो लड़का’क एत्तेक निकटता मे कोन परिस्थिति आबि सकैत छैक. मोन मे होइत छलन्हि जे एक थप्पड़ मारी रँजीत केँ आओर पुछी, "तोँ हमरा बुरबक बुझैत छहक". मुदा ओ किछु बाजलाह नहि.
विमल केँ अगिला भोर भेने ट्रेन पकड़बाक छलन्हि. मोन मे एक हजार प्रश्न छलन्हि. कतेक हिसाब माँगबाक छलन्हि रँजीत सँ. मुदा हुनका लग टाइम नहिँ छलन्हि. ओ किछु नहि बजलाह. सीधे गाम पहुँचि सबटा खीस्सा अपन घर’क लोक केँ सुनौलन्हि. सब लोकनि आब इएह निर्णय पर पहुँचलाह जे रँजीत ओहि लड़की’क चक्कर मे विवाह नहि कऽ रहल छथि. मुदा आब कैले की जाए. कानो कान गाम’क कोनो दोसर लोक केँ नहि बुझि मे आबे ताहि लेल ओ सब लोकनि स्तब्ध भऽ गेलाह. सब लोकनिक इएह विचार छलन्हि जे रँजीत ते इज्जत माटि मे मिलेबे केलक मुदा ओ लोकनि सेहो हुनका मजा चखा देथिन्ह. जिन्दगी बहुत पैघ अछि रँजीत केँ आइ नहि काल्हि घर परिवार’क जरूरत ते हेबे करतन्हि तखन हुनका सबक सिखाओल जाएत.
उम्हर अमोल’क घर मे अलगे परिस्थिति छलन्हि. अमोल’क बहिन ’विभा’ केवल देखबे टा मे सुन्दर कनि कम छलीह मुदा सर्व गुण सम्पन्न छलीह. एम.फिल मे पढ़ैत छलीह मुदा मोन मे कोनो अहं नहि. किओ देखि के एक्के बेर मे कहि सकैत छथि जे ओ पूर्ण रुप सँ घरेलू लड़की थीकीह.
जँ जँ दिन बीतय अमोल’क बाबूजी श्री वैद्यनाथ झा जी’क चिन्ता बढ़ैत जान्हि. मोन मे छलन्हि जे कम सँ कम अगिला लगन मे बेटी’क विवाह भऽ जान्हि. अपने तेँ शरीर सँ लाचार छलाह. कतओ आबि जा नहि सकैत छलाह. तें पूरा कुटमैती दोसरे लोक पर निर्भर छलन्हि. ओ बाट ताकैत छलथिन्ह विभा’क विवाहक मुदा अमोल लेल बेसी घटकैती आबए. मानू जे लोक’क बस मे रहितैक ते अमोल केँ उठा कऽ लऽ जाएतैथि.
एक दू टा जगह बात सेहो भेल छलन्हि मुदा लड़का वाला एत्तेक पैसा माँग केलथिन्ह जे वैद्यनाथ बाबू सँ सम्भवे नहि छलन्हि. कतेक दिन सँ अमोल हुनका कहैत छलन्हि जे इन्टरनेट पर विभा’क प्रोफाईल दऽ दैत छी लड़का वाला अपने आप औताह. मुदा हुनका ई इन्टरनेट इत्यादि पर कोनो विश्वासे नहि छलन्हि. कहैत छलाह पता ने विभा’क फोटो के कोन दुरूपयोग भऽ जाएत. मुदा आब चारू तरफ सँ ठोकर खा के मोन भेलन्हि जे अमोल ठीके कहैत छथि. मोन भेलन्हि जे एक बेर एकरो देखि लेल जाए. तेँ अमोल केँ फोन कए कहल्थिन्ह जे विभा’क परिचय इन्टरनेट पर दऽ दियौक.
अमोल इन्टरनेट पर ते विभा’क परिचय दऽ देल्थन्हि आ नाम पता’क जगह पर अपनो फोन नम्बर दऽ देलथिन्ह. फोन पर की कहु आ ई मेल सँ की कहु बहुते रास कुटमैती’क प्रस्ताव आबए अमोल लग आबए लागल. अमोल केँ खरापो लागए जे एत्तेक कुटमैती’क प्रस्ताव मुदा एक्को टा वास्तविकता मे परिवर्तित भऽ पाएत वा नहि. अमोल एक-एक प्रस्ताव केँ अपन बाबूजी श्री वैद्यनाथ मिश्र लग भेजि दैथि.
प्रत्येक रिश्ता पर वैद्यनाथ बाबु पहुँचि जाथि. बायो-डाटा आ फोटो भेजि दैथि. मुदा प्रत्येक लोकनि इएह पुछि दैथि जे अहाँ विवाह मे कतेक खर्च करब. सब के सब एत्तेक लोभी. एक महीना भेल दू महीना भेल विवाह’क एक पर एक विवाह’क प्रस्ताव हुनका लग आबन्हि मुदा आई तक एकोटा वास्तविकता मे नहि परिवर्तित भऽ सकल. सब लोकनि इएह पुछथिनह जे विवाह मे कतेक खर्च करब. ओहि मे सँ किओ हुनकर शरीर’क अवस्था पर पसीझए वाला नहि. बहुतो हुनका इएह कहन्हि जे अमोल सन हुनका बेटा छन्हि नहि जानि कतेक पैसा हुनका भेटतन्हि. अन्त तक विवाह नहिएँ भेल. वैद्यनाथ जी केँ इन्टरनेट केर सत्ता पर जे विश्वास होमय लागल रहन्हि ओ फेर खतम भऽ गेल छलन्हि. मोन मे एकेटा कशिस रहन्हि जे आई यदि भगवान हुनका शरीर सँ लाचार नहि केने रहितथि ते कतेक दिन पहिने विवाह भऽ गेल रहितैक. अमोल से सँग नहि रहैत छलन्हि. ई बात केँ ओ बहुत बढ़ियाँ सँ बुझैत छलाह जे अमोल नौकरी छोड़ि अपन बहिन’क घटकैती नहि कऽ सकैत छलाह.
क्रमशः...


text:
जिनगी बढ़त त पेंशन बढ़त
80 स 85 वर्ष क उम्र मे -पेंशन राशि स
20 प्रतिशत अतिरिक्त पेंशन
85 स 90 भ गेला पर 30 प्रतिशत अतिरिक्त पेंशन
90 स 95 भेला पर 40 प्रतिशत अतिरिक्त पेंशन
95 स 100 क बीच पहुंचला पर 50 प्रतिशत अतिरिक्त पेंशन
100 या ओहि स बेसी भेला पर पेंशन राशि मे 100 फीसदी अतिरिक्त पेंशन
कहिया कतेक भेटत बकाया
2009-10 मे 15 प्रतिशत
2010-11 मे 40 प्रतिशत
2011-12 मे 45 प्रतिशत
2006 स महंगाई भत्ता सेहो जोडि़कए अलग स भेटत
पहली जुलाई स 06 जनवरी 07 तक 2 प्रतिशत
जनवरी 07 स 6 प्रतिशत
जुलाई 07 स 9 प्रतिशत
जनवरी 08 स 12 प्रतिशत
जुलाई 08 स 16 प्रतिशत
जनवरी 09 स 22 प्रतिशत
पटना। त्यौहार क एहि मौसम मे सरकार राज्य क 3.56 लाख पेंशनधारी पर सनेसक बौछार करि देलक अछि। रिटायर राज्यकर्मी कए फिटमेंट लाभ दैत हुनकर पेंशन मे चालीस फीसदी क इजाफा करि देल गेल अछि। एतबे नहि जेना-जेना रिटायर कर्मी क बैस बढ़त, तना-तना ओकर पेंशन मे अतिरिक्त राशि जुटैत जायत। सौ पहुंचला पर पेंशन दोगुना भ जाइत। रिटायर भ रहल कर्मी कए आब 3.50 लाख टका ग्रैच्यूटी क स्थान पर 10 लाख टका भेटत। छठम वेतन आयोग क अनुशंसा क आलोक मे राज्य कैबिनेट बुधदिन इ फैसला लेलक। पेंशन पुनरीक्षण वैचारिक तौर पर पहल जनवरी, 2006 स लागू होइत मुदा एकर वास्तविक लाभ एक अप्रैल, 2007 स भेटत। ओतहि अपुनरीक्षित वेतनमान पाबि रहल सरकारी कर्मी आ रिटायर कर्मी कए महंगाई भत्ता मे दस प्रतिशत बढ़ोतरी क प्रस्ताव कए सेहो कैबिनेट मंजूरी द देलथि। शेट्टी आयोग क अनुशंसा क आधार पर राज्य न्यायिक सेवा क अधिकारी कए तीन अग्रिम वेतन वृद्धि देबाक फैसला कैल गेल अछि। कैबिनेट सचिव गिरीश शंकर राज्य मंत्रिमंडल क फैसल क बारे मे जानकारी देलथि। पेंशनधारी क संबंध मे लेल गेल निर्णय क बारे मे शंकर कहलथि जे पुनरीक्षित पेंशन क राशि पेंशनधारी द्वारा सेवानिवृत्ति क समय प्राप्त वेतन क पुनरीक्षित वेतन बैंड क प्रारंभिक वेतन आ ग्रेड वेतन क योग क 50 प्रतिशत स कम नहि होयत। इ लाभ पारिवारिक पेंशन क तहत सेहो भेटत। पुनरीक्षित पेंशन या फेर पारिवारिक पेंशन क न्यूनतम राशि 3500 टका निर्धारित होयत। उम्र बढ़ला क संग-संग पेंशन क राशि बढ़बा क संबंध मे इ प्रावधान कैल गेल अछि जे 80 स 85 वर्ष क उम्र मे जखन पेंशनधारी पहुंच जाइत छथि त हुनका हुनकर पेंशन राशि स 20 प्रतिशत अतिरिक्त पेंशन भेटत, 85 स 90 भ गेला पर 30 प्रतिशत, 90 स 95 भेला पर 40 प्रतिशत, 95 स 100 क बीच पहुंचला पर 50 प्रतिशत आओर 100 या ओहिस बेसी भेला पर पेंशन राशि मे 100 फीसदी क इजाफा भ जायत। कैबिनेट सचिव कहला जे पेंशन क बकाया राशि क भुगतान स सरकार पर 1700 करोड़ टका क बोझ पड़त, जखन कि नियमित पेंशन भुगतान क लेल प्रति 1000 करोड़ टका अतिरिक्त खर्च करैय पड़त। साढ़े तीन लाख स बढि़ कए 10 लाख कैल गेल ग्रैच्यूटी क राशि अधिसूचना जारी हेबाक तिथि स प्रभावित मानल जाइत। यानी निकट भविष्य मे रिटायर करला पर सेहो सरकारी कर्मी कए एकर फायदा भेट सकत। बकाया पेंशन क भुगतान क संबंध मे इ प्रावधान कैल गेल अछि जे इ तीन किस्त मे रिटायर कर्मी कए भेटत। 2009-10 मे 15 प्रतिशत, 2010-11 मे 40 प्रतिशत आ 2011-12 मे बकाया क 45 फीसदी भुगतान होयत। एतबे नहि रिटायर कर्मी कए 2006 स महंगाई भत्ता सेहो जोडि़कए अलग स भेटत। एकरा लेलपहली जुलाई स 06 स जनवरी 07 तक 2 प्रतिशत, जनवरी 07 स 6 प्रतिशत, जुलाई 07 स 9 प्रतिशत, जनवरी 08 स 12 प्रतिशत, जुलाई 08 स 16 प्रतिशत आ जनवरी 09 स 22 प्रतिशत देय होइत। राज्य सरकार क ओहन कर्मी या रिटायर कर्मी जिनका एखन धरि अपुनरीक्षित वेतनमान भेट रन्हन्ल छैन, हुनका डीए मे 10 प्रतिशत इजाफा करबाक सेहो फैसला लेल गेल अछि। एहन मे हुनका जनवरी 2009 स 54 फीसदी क स्थान पर 64 फीसदी महंगाई भत्ता भेटत। अराजकीय माध्यमिक विद्यालय क शिक्षक आ शिक्षकेतर कर्मी क लेल सेहो सरकार नव सुविधा शुरू करबाकअपन मंजूरी प्रदान कैलक अछि। एखन धरि पीएफ क राशि बचत खाता मे जमा कैल जाइत छल। आब इ राशि कए पीपीएफ एकाउंट मे रखल जाइत, ताकि हुनका अधिक आर्थिक लाभ भेटनि। शेट्टी कमीशन क अनुशंसा क आधार पर राज्य न्यायिक सेवा क पदाधिकारी कए तीन अग्रिम वेतन वृद्धि देबाक फैसला सेहो लेल गेल अछि।


text: मिथिला...बिहार सं गुजरय वाला कइटा ट्रेन के टाइम एक नवम्बर सं बदलि रहल अछि. खबर अछि जे किछ ट्रेन के नंबर सेहो बदलत. ट्रेन के नवका टाइम टेबल जारी करि देल गेल अछि. एकर जानकारी अहां के स्टेशन पर मिलि जाएत आ फेर अहां एकरा बारे मे 139 नंबर पर फोन क जानकारी ल सकय छी. दरभंगा... जयनगर... सहरसा... मुजफ्फरपुर... कटिहार... हाजीपुर... पटना सं आबय-जाए वाला कइटा गाड़ी के समय बदलि गेल अछि. कइटा ट्रेन आब पहिलका समय सं पहिने खुलत. त घर सं निकलय सं पहिने टाइम के पता केs लेल करब. एहन नहि होए जे स्टेशन पहुंचि त पता चलय जे गाड़ी खुलि गेल अछि. किछ गाड़ी के नंबर सेहो बदलल अछि. एहन नहि होए कि जेहि गाड़ी से जाए के अछि ओ अहां के सामने खुलय आ अहां समझि जे ई त दोसर नंबर वाला गाड़ी अछि. त एक नवंबर सं कतहुं जाए सं पहिने कनि विशेष सावधानी बरतब. गाड़ी के आबय-जाए के सही टाइम के पता लगा लs घर सं निकलब. शुभ यात्रा.


text:
घर-आँगन केर साफ़-सफ़ाइ केर पश्चात गोबर सं नीपल जाइत अछि. ओहुना दीयाबती हेतु घर-आँगन पहिने सं चकाचक कयल गेल रहैत अछि. भगवती घर मे गोसाओन लग अरिपन देल जाइत अछि. कहल जाइत अछि जे आजुक दिन भगवती बहराइ छथि. फेर देवोत्थानक एकादशी दिन घरवास करैत छथि. सांझ होइते घर-दुआरि दीया सं चक-मक करय लगैत अछि. सांझू पहर लोक फटक्का आदि छोड़ैत छथि. हुक्का-लोली सेहो जराओल जाइत अछि, जे भगवती घर सं लोक गामक बाहरी भाग मे पोखरि वा बाध दिस जा फेकैत अछि. लक्ष्मी-गणेशक पूजन सेहो कयल जाइत अछि.
राति बढ़ने कालीपूजन केर सेहो प्रथा अछि. बंगाल मे दीयाबातीक सांझ मे कालीपूजा प्रमुखता सं मनाओल जाइत अछि. मुदा मिथिला मे लोक दीयाबती केर संगहि लक्ष्मी-गणेश ओ तखन काली पूजन करैत छथि. गाम-गाम काली माय केर प्रतिमा बना पूजन कयल जाइत अछि. जतय काली मंदिर अछि, ओतय एहि दिन फराके माहौल रहैत अछि. बेसी ठाम दीयाबाती सं शुरू भ' पंचदिवसीय काली पूजनोत्सव आयोजित कयल जाइत अछि.
जरा रहल छी श्रद्धा-दीप
उत्तर मे छैक उमकी उठल, दच्छिन मे हिलकोर।
पश्चिम मे पपियाहक तांडव, पूब तकै छी भोर॥
पूब तकै छी भोर, मुदा बटतक्की अछि लागल।
राति जेना बनि गेल अहद्दी, हम छी बनल अभागल॥
अन्हार बढ़ल, छी कतय नुकायल दिनकर-दीनानाथ।
प्रकाश पसारब छोडि कतय, तकै छी कोन-कोन लाथ॥
तकै छी कोन-कोन लाथ, जगत मे पसरल हाहाकार।
निशाचरक अछि तांडव बढ़ल, असह्य भेल प्रहार॥
डुमल बाइढ सं अयाचिक बारी, उपजत कतय साग।
पेट भरब भेल मोश्किल, पहिरब की टोपी-पाग॥
पहिरब की टोपी पाग, आगि लागल अछि सउँसे हाट।
कप्पार पकडि कय कानय जन-गण, खा उपेक्षाक चाट॥
रामक धरती पर शान सं, चलबइए रावण राज ।
सता संत कें ठिठियाइत कनिको, लगैछ ने ककरो लाज ॥
लगैछ ने ककरो लाज, कतय सुतल छी रघुबीर ।
की ध्वंश भेल अछि धनुष, आ बिझा गेल अछि तीर ॥
प्राण पियासल आतंकीक भय सं, लोकक अछि उपरे दम।
हाट, बजार वा टीशन सगरो, फुटैछ फटक्का बम॥
फुटैछ फटक्का बम, तें जिनगीक ने कोनो ठीक।
जनता भेल बेहाल मुदा, सरकारक ने डोलैछ टीक॥
अजगुत लगैछ देखि चहुँदिस, जग-जमानाक चालि।
क्यो कुहरय, क्यो कानय बैसल, क्यो पीटि रहल अछि झालि ॥
क्यो पीटि रहल अछि झालि, भेल अपने मे विभोर ।
एही बीच चानी पीटइए, साधू भेष मे चोर॥
आब परीक्षा नहि लिअय भगवन, दिअय शक्ति अपार।
जाहि बले धरती कें कय दी, दैत्यक तांडव सं उबार ॥
दैत्यक तांडव सं उबार, करी हम वा अपने चलि आउ ।
जरा रहल छी श्रद्धा-दीप, आब जुनि बाट तकाउ ॥
— रूपेश कुमार झा 'त्योंथ'


text:
बूढ़ + जवान + बच्चा = धनञ्जय
अहाँ सभ आई धरि कोनो एहन मनुक्ख देखलहुं जे एक्के संग बूढ़, जवान आ बच्चा तीनो होय?
नहिं?
नीचा ओकर चित्रपट छैक:
बच्चा के?
जकर दूधक दांत नहिं टूटल होइक? सत्य ने? हमर दू टा दूधक दांत अखन धरि नहिं टूटल अछि.
जवान के?
जकर अकिल चहु (बुध्धि दन्त) जन्मी चुकल हो? सत्य ने? हमर अकिल चहु जनमि चुकल छल.
बूढ़ के?
जकर जवानी के दांत टूटि जाइक? सत्य ने? आई हमर अकिल चहु उखरि गेल.
आब कहू, बूढ़ + जवान + बच्चा = धनञ्जय? सत्य ने?
यौ मूल बात ई जे आई हमर दांत उखारल गेल माता चन्नन देवी अस्पताल, जनक पुरी में.


text:
सगर राति दीप जरय-
किरण जयन्ती केर अवसरपर दिनांक १ दिसम्बरक साँझ ६ बजेसँ भिनसर ६ बजे धरि दरभंगाक कटहलवाड़ी स्थित एम.एम.टी.एम महाविद्यालयक प्रेक्षागारमे सगर राति दीप जरय-कथा गोष्ठीक आयोजन अरविन्द ठाकुर जीक संयोजकत्वमे भेल। ऐ गोष्ठीक उद्घाटन डी.आइ.जी. राकेश कुमार मिश्र दीप प्रज्वलित कऽ केलनि। डॉ. भीम नाथ झाक अध्यक्षता एवं अजीत आजाद जीक संचालनमे ऐ भरि रातिक कार्यक्रमकेँ तीन सत्रमे बाँटि आगू बढ़ाओल गेल। पहिल सत्र छलै उद्घाटनक दोसर लोकार्पण आ तेसर कथा वाचन सह समीक्षाक। मध्यांतर सेहो भेल जइमे नीक भोजनक आ लगभग दससँ बीस मिनट धरिक आरामाक बेवस्था छल। अहाँकि ई बेवस्था गोष्ठीमे आनायास भेलै, भेलै ई जे भोजनक प्रवन्ध साकट लेल अलग। जइसँ दू तोजीमे भोजन कराओल गेलै। जइमे समए लागल। आ एकटा आर महत्वपूर्ण बात ई जे मंच संचालक अजीत आजादजी स्वयं दुनू सत्रक भोजनमे टहलि-टहलि भोजन करबेलखिन। अर्थात् पहिल तोजीमे भोजन केनिहार कथाकारकेँ लगभग बीस मिनट सुतैक अवसर भेट गेलैक।
दोसर सत्रक आरम्भ श्री जगदीश प्रसाद मण्डल लिखित एगारह गोट पोथीक लोकार्पण जे पी.डी.एफ फाइलमे सी.डी.क रूपमे भेल जेकर विवरण एना अछि-
गीतांजलि (गीत संग्रह), इन्द्रधनुषी अकास (कविता संग्रह), तीन जेठ एगारहम माघ (गीत संग्रह), राति-दिन (कविता संग्रह), अर्द्धांगिनी.. सरोजनी.. सुभद्रा.. भाइक सिनेह इत्यादि (लघुकथा संग्रह), शंभुदास (दीर्घकथा संग्रह), बजन्ता-बुझन्ता (विहनि कथा संग्रह), कम्प्रोमाइज (नाटक), झमेलिया बिआह (नाटक), पंचवटी (एकांकी संचयन) आ सतभैंया पोखरि (लघुकथा संग्रह)। तकर बाद श्री गजेन्द्र ठाकुर लिखिल ९ गोट पोथी लोकार्पण (सी.डी.) मे भेल। तकर सबहक विवरण एना अछि- प्रबन्ध-निबन्ध-समालोचना भाग-१, सहस्रबाढ़नि (उपन्यास), सहस्राब्दीक चौपड़िपर (पद्य संग्रह), गल्प-गुच्छ (विहनि आ लघु कथा संग्रह), संकर्षण (नाटक), त्वञ्चाहञ्च आ असञ्जाति मन (दूटा गीत प्रबन्ध), बाल मण्डली/ किशोर जगत (बाल नाटक, कथा, कविता आदि), उल्कामुख (नाटक) आ सहस्रबाढ़नि उपन्यासक अंग्रेजी अनुवाद The Comet नामक पोथी जेकर अनुवादक थिकीह श्रीमती ज्योित सुनीत चौधरी। एही कड़ीमे ऐ दुनू रचनाकारक अलादा विदेह-सदेह भाग-५सँ१० धरिक संकलन जे विदेह मैथिली लघुकथा, विदेह मैथिली नाट्य उत्सव, विदेह मैथिली पद्य, विदेह मैथिली प्रवन्ध-निवन्ध, विदेह शिशु उत्सव आ विदेह मैथिली विहनि कथाक छल। ततबे नै एगारहटा आर रचनाकारक पोथी सी.डी. रूपमे सबहक बीच आएल जइमे १. वर्णित रस- (कविता संग्रह) उमेश पासवान (औरहा, मधुबनी), २. नव अंशु- (गजल, रूवाइ आ कता संग्रह) अमीत मिश्र (करियन, समस्तीपुर), ३. रथक चक्का उलटि चलै बाट- (कविता संग्रह) राम िवलास साहु (लक्ष्मिनिया, मधुबनी), ४. कियो बूझि ने सकल हमरा- (गजल, रूवाइ आ कता संग्रह) ओम प्रकाश झा (भागलपुर), ५. बाप भेल पित्ती आ अधिकार- (नाटक) बेचन ठाकुर (चनौरागंज, मधुबनी), ६. हम पुछैत छी- (साक्षात्कार) मनोज कुमार कर्ण, मुन्नाजी (रूपौली, मधुबनी), ७. हमरा बिनु जगत सुन्ना छै- (गीत-झारू संग्रह) रामदेव प्रसाद मण्डल ‘झारूदार’ (ररूआर, सुपौल), ८. क्षणप्रभा- (कविता संग्रह) शिव कुमार झा ‘टिल्लू’ (करियन, समस्तीपुर), ९. हमर टोल- (उपन्यास) राजदेव मण्डल (मुसहरनियाँ, मधुबनी), १०. मोनक बात- (गजल, रूवाइ आ कता संग्रह) चंदन झाक आ ११म नीतू कुमारीक मैथिली चित्र कथा, ऐ तरहेँ ऐ गोष्ठीमे, कुल्लम ३७टा पोथी लोकार्पित भेल।
कथा पाठ आ तइपर समीक्षकक टीप्पणी ऐ गोष्ठीक वैशिष्टय अछि। पहिल पालीमे श्रीमती वीणा ठाकुर, आशा मिश्र, ज्योत्सना चन्द्रम, श्याम भाष्करक लघुकथा आ उमेश मण्डलक विहनि कथाक पाठ भेल। समीक्षीय टीप्पणी भेल। अहिना आगूक पालीमे कथाकार अपन नूतन कथाक पाठ केलनि-
बेचन ठाकुर- वेस्ट मैडम
लक्ष्मी दास- टाइपिस्ट
चन्देश्वर खाँ- नाओल्द
अनमोल झा- फाइल, सेयर
मुरलीधर झा- मनुक्ख
अभिषेक- महापुरुष
रामाकान्त राय ‘रमा’- वकवास
रामविलास साहु- घूसहाघर
नारायणजी- छत्ता
शैलेन्द्र आनन्द- फोरलेन
पवन कुमार साह- अपन रीति
सुभाषचन्द्र सनेही- बूढ़ी
नन्द विलास राय- बाबाघाम
उमेश पासवान- अजाति
अशोक कुमार झा- माछक मोटरी
परमानन्द प्रभावकर- परिवर्त्तन
राजाराम सिंह राठौर- लघुकथा
फूल चन्द्र मिश्र प्रवीण- परिवर्त्तन
दुखमोचन झा- समरथको नहि दोष गोसाई
दुर्गानंद मण्डल- कुकर्मा
जगदीश प्रसाद मण्डल- अनदिना, बुधनी दादी
शिव कुमार मिश्र- नापता
शशिकान्त झा- दूरी
अच्छेलाल शास्त्री- गामक लोक शीर्षकक कथा पढ़लनि। हलाँकि शास्त्री जीक कथाक वाचन मात्र एक पृष्ठ सुनला पछाति रोकि देल गेल ई कहि जे ई कथा नै आलेख थिक। अच्छेलाल शास्त्रीक ई पहिल मंच रहनि जइपर ओ कथा पढ़ि रहल छलाह, ओना कविता आइ तीस बर्ख पहिनेसँ लिखैत छथि शास्त्रीजी। मंचक अध्यक्षक संग संचालक शास्त्रीजीक कथा पाठकेँ ऐ दुआरे रोकलनि जे पृष्ठ भरिक वाचनमे कथोप-कथन किएक नै आएल। शास्त्री जीक कहब छलनि जे कथोप-कथन कथाक एक तत्व थिक से हमरो बूझल अछि आ तकर समावेश अवश्य केने छी मुदा से आगू अछि माने अगिला पृष्ठमे। तथापि कथाक वाचन रोकि देल गेलनि। आ अच्छेलाल यादव शास्त्री अपन कथाक अपूर्ण पाठसँ निरास रहि गेलाह।
अमीत मिश्र, मुकुन्द मयंक, अमलेन्दु शेखर पाठक, रौशन झा इत्यादि व्यक्तिक कथाक पाठ सेहो भेल आ तइपर टीप्पणी गुनजाइश हिसाबे। टीप्पणीकार सभ छलाह- फूलचन्द्र मिश्र रमण, रमानंद झा रमण, भीमनाथ झा, अशोक मेहता, दुर्गानन्द मण्डल, कमल मोहन चुन्नु, नारायणजी, कुमार शैलेन्द्र, जगदीश प्रसाद मण्डल, कमलाकान्त झा (जयनगर), योगानंद झा इत्यादि।
आगिला ‘सगर राति दीप जरए’ कमलेश झाक संयोजकत्वमे घनश्यामपुरमे हेबाक घोषणा सेहो भेल। दीप आ उपस्थिति पुस्तिका स्थानीय संयोजक अरविन्द्र ठाकुर कमलेश झाकेँ हस्तगत करा गोष्ठीक समापनक घोषण केलनि।
साहित्य अकादेमी मैथिली पुरस्कार आ रामदेव झा आ मोहन भारद्वाजक सुभाषचन्द्र यादवक विरुद्ध षडयन्त्र
-मोहन भारद्वाज विद्यानाथ झा विदितक चमचागिरीमे बहुत दिनसँ लागल छथि।
-विद्यानाथ झा "विदित"क निम्न कोटिक उपन्यास "विप्लवी बेसरा"क कएक पन्नाक गदगदी समीक्षा "पक्षधर" नाम्ना पत्रिकामे मोहन भारद्वाज केने रहथि, मैथिली समालोचनाक क्षेत्रमे ई एकटा कारी अध्याय अछि।
-मोहन भारद्वाज रमानाथ झा ग्रन्थावलीमे पी.सी. रायचौधुरीक रचना रमानाथ झाक नामसँ अपन सम्पादकत्वमे छपबा देलन्हि।
-हालेमे विद्यानाथ झा विदितक समधि रामदेव झाक अहिठाम माँछ-भात खा कऽ मोहन भारद्वाज भरतमिलानी केने रहथि।
-टैगोर साहित्य सम्मानमे हिनको पोथी फाइनल धरि पहुँचल रहए, मुदा एकटा गएर ब्राह्मण, गएर कर्ण कायस्थ जूरी हिनकर लिलसापर पानि फेरि देने रहथि आ पुरस्कार जगदीश प्रसाद मण्डल जीकेँ भेटि गेल छल। तकरा बाद मोहन भारद्वाज विक्षिप्त भऽ गेल रहथि।
-हालेमे चेतना समितिक मुख -पत्र घर-बाहर श्रीमान मोहन भारद्वाजकेँ साहित्य अकादेमी पुरस्कार देबा लेल फतवा जारी केने अछि। ऐ फतवा अन्तर्गत अशोक आ महेन्द्र मलंगियाकेँ सेहो साहित्य अकादेमी पुरस्कार देल जएबाक गप अछि।
-प्रबोध सम्मान लेल महेन्द्र मलंगियाक संग मिलि कऽ जे ई दुष्कर्म केने रहथि आ दुनू गोटेकेँ ओ प्राइज भेटल रहन्हि से जगत ख्यात अछि।


text:
आब सब सरकारी स्कूल मे बच्चा सबलेल होयत लाइब्रेरी
मणिभूषण राजू
पटना । केन्द्रीय मानव संसाधन विकास मंत्री प्रकाश जावड़ेकर शुक्रदिन कहलथि कि देश के 11 लाख सरकारी विद्यालय सबमें पढ़यवला बच्चा सबलेल लाइब्रेरी आ खेल के साधन उपलब्ध कराओल जायत। शुक्रदिन ओ सब राज्य के साथे विडिओ कन्फ्रेंसिंग के माध्यम सँ शिक्षाक उन्नयन के लेल विचार विमर्श कयलथि। बिहार के तरफ सँ वीसी में शिक्षा विभागक प्रधान सचिव आरके महाजन अपर सचिव मनोज कुमार आ जनशिक्षा निदेशक विनोदानंद झा शामिल भेलाह।
केन्द्रीय शिक्षा मंत्री श्री जावड़ेकर राज्य के कहलथि कि सर्व शिक्षा अभियान आब समग्र शिक्षा अभियान भय गेल अछि। ओ समग्र शिक्षा अभियान के प्राथमिकता के पाँच विन्दु पर राज्य सबके अहम निर्देश देलथि। कहलथि कि सब सरकारी स्कूल में आब लाइब्रेरी के व्यवस्था कयल जायत। एहि लेल छात्र संख्या के मुताबिक 5 सँ लय क 20 हजार टका देल जायत। स्कूल सबमें खेलकूद गतिविधि सबकें बढ़ावा देबयलेल जोर देल जायत। खेल सामग्री सबके खरीद के लेल सेहो केन्द्र के तरफ सँ स्कूल के 5 सँ 20 हजार तक देल जायत।
श्री जावडेकर कहलथि कि स्कूल सबके नियमित अपग्रेडेशन के काज चालू रहय के चाही। बिहार के प्रधान शिक्षा सचिव कहलथि कि एतय पछिला कतेक साल सँ नियमित अपग्रेडेशन चलि रहल अछि। संसाधन तथा शिक्षक के व्यवस्था सेहो कयल जा रहल अछि। केन्द्रीय मंत्री राज्य सबके निर्देश देलथि कि वे अपने राज्य शैक्षिक शोध एवं प्रशिक्षण संस्थान (एससीईआरटी) आ कस्तूरबा गाँधी विद्यालय सबकें मजबूत कयल जाए। कस्तूरबा गाँधी विद्यालय में 200 छात्रा के रहिकय पढ़य के समुचित व्यवस्था होबाक चाही। आ एससीईआरटी के माध्यम सँ शिक्षक सबकें उन्नयन आ प्रशिक्षण के कार्यक्रम नियमित चलय। एहि सँ शिक्षाक गुणवत्ता में सुधार होयत।
गाँधीजी के विचार के प्रसार में बिहार के काज शानदार
केन्द्रीय मंत्री महात्मा गाँधी के शताब्दी वर्ष पर गाँधी के विचार के प्रचार-प्रसार ल कए कयल गेल काजक प्रशंसा कयलथि। ओ कहलथि कि ‘एक था मोहन’ आ ‘बापू की पाति’ के डेढ़ करोड प्रति के वितरण शानदार काज अछि। गाँधी के विचार पर केन्द्रित क्विज के आयोजन के सलाह सेहो देलथि। एहि पर आरके महाजन कहलथि कि बिहार में 2000 प्रश्न के बैंक तैयार कयल गेल अछि आ क्विज प्रतियोगिता कराओल गेल अछि। जावड़ेकर जी सलाह देलथि कि गाँधीजी के विचारधारा के प्रचार लेल आन राज्य चाहथि तँ बिहार के सहयोग लय सकैत छथि।


text:
नई दिल्ली। दूटा राजनेता क लडाई मे बिहार क क्रिकेट पिछला कई साल स मैदान क बदला मे कोर्ट आ कचहरी क चक्कर लगा रहल अछि। दरभंगाक भाजपा सांसद कीर्ति आजाद क एकटा याचिका पर सुनवाई करैत सुप्रीम कोर्ट कहलक अछि जे क्रिकेट कए राजनीति स मुक्त राखल जाए आ एकरा राजनीति क अखाड़ा नहि बनेबाक चाही। एसोसिएशन ऑफ बिहार क्रिकेट स संबंद्ध पूर्व क्रिकेट खिलाडी आ दरभंगा स भाजपा सांसद कीर्ति आजाद एहि मामला मे हस्तक्षेप क अनुमति चाहैत छलाह। एसोसिएशन ऑफ बिहार क्रिकेट राज्य मे राष्ट्रीय जनता दल क सुप्रीमो लालू यादव क अध्यक्षता वाला बिहार क्रिकेट एसोसिएशन क प्रतिद्वन्द्वी छी। न्यायमूर्ति आरएम लोढ़ा आ न्यायमूर्ति अनिल आर दवे क खंडपीठ बिहार मे क्रिकेट क दूनू प्रतिद्वन्द्वी क्रिकेट संगठन क बीच चलि रहल विवाद पर दायर याचिका क सुनवाई क दौरान इ टिप्पणी केलक। दूनू न्यायाधीश कहला जे क्रिकेट खेल छी आ एकरा खेल जेकां छोडि देल जाए, नहि मे राजनीति उचित नहि। कोर्ट कहलक जे क्रिकेट कए राजनीतिज्ञ क गेंद नहि बनए देबाक चाही। कोर्ट क इ टिप्पणी कीर्ति आजाद लेल एकटा झटका मानल जा रहल अछि, मुदा इ सवाल एखनो मुंह खोलने ढार अछि जे बिहार क खिलाडी क भविष्य कहिया रोशन होएत। बिहार मे क्रिकेट कहिया फेर जीवंत होएत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
कीर्ति कए झटका, कोर्ट कहलक क्रिकेट कए राजनीति स मुक्त राखू
नई दिल्ली। दूटा राजनेता क लडाई मे बिहार क क्रिकेट पिछला कई साल स मैदान क बदला मे कोर्ट आ कचहरी क चक्कर लगा रहल अछि। दरभंगाक भाजपा सांसद कीर्ति आजाद क एकटा याचिका पर सुनवाई करैत सुप्रीम कोर्ट कहलक अछि जे क्रिकेट कए राजनीति स मुक्त राखल जाए आ एकरा राजनीति क अखाड़ा नहि बनेबाक चाही। एसोसिएशन ऑफ बिहार क्रिकेट स संबंद्ध पूर्व क्रिकेट खिलाडी आ दरभंगा स भाजपा सांसद कीर्ति आजाद एहि मामला मे हस्तक्षेप क अनुमति चाहैत छलाह। एसोसिएशन ऑफ बिहार क्रिकेट राज्य मे राष्ट्रीय जनता दल क सुप्रीमो लालू यादव क अध्यक्षता वाला बिहार क्रिकेट एसोसिएशन क प्रतिद्वन्द्वी छी। न्यायमूर्ति आरएम लोढ़ा आ न्यायमूर्ति अनिल आर दवे क खंडपीठ बिहार मे क्रिकेट क दूनू प्रतिद्वन्द्वी क्रिकेट संगठन क बीच चलि रहल विवाद पर दायर याचिका क सुनवाई क दौरान इ टिप्पणी केलक। दूनू न्यायाधीश कहला जे क्रिकेट खेल छी आ एकरा खेल जेकां छोडि देल जाए, नहि मे राजनीति उचित नहि। कोर्ट कहलक जे क्रिकेट कए राजनीतिज्ञ क गेंद नहि बनए देबाक चाही। कोर्ट क इ टिप्पणी कीर्ति आजाद लेल एकटा झटका मानल जा रहल अछि, मुदा इ सवाल एखनो मुंह खोलने ढार अछि जे बिहार क खिलाडी क भविष्य कहिया रोशन होएत। बिहार मे क्रिकेट कहिया फेर जीवंत होएत।


text:
चितवन राष्ट्रिय निकुञ्ज
चितवन राष्ट्रिय निकुञ्ज (अङ्ग्रेजी: Chitwan National Park; पहिने शाही चितवन राष्ट्रिय निकुञ्ज) (चि.रा.नि.) नेपालक सबसँ पहिल तथा सबसँ पुरान राष्ट्रिय निकुञ्ज छी । एकर स्थापना सन् १९७३ मे कएल गेल छल । एहि निकुञ्जकें सन् १९८४ मे विश्व सम्पदा क्षेत्रमे सूचीबद्ध कएल गेल ।[१] एकर क्षेत्रफल ९३२ किमी२ (३६० वर्ग माइल) अछि । एकर अवस्थिति उचाई निचुलका नदी उपत्यकामे १०० मी (३३० फिट) सँ चुरे पहाड क्षेत्रमे ८१५ मी (२,६७४ फिट) धरि रहल अछि ।[२] चितवन राष्ट्रिय निकुञ्ज नेपालक मध्य तराईमे अवस्थित अछि जे जैविक विविधताक दृष्टिसँ धनिक अछि । एहि निकुञ्जक मुख्य कार्यालय कसरामे अछि । सब प्रकारक प्रशासनिक काजसभ कसरासँ होइत अछि ।
सन् १९५१ धरि चितवन उपत्यकाक तत्कालीन शासकसभ एक आपसमे शिकार खेलैत छल जकर कारण ई खुबे प्रचलित छल । जे बादमे जाए चितवन राष्ट्रिय निकुञ्जक रूप लेलक । चितवन राष्ट्रिय निकुञ्जक मुख्यद्वार नजदिकक शहर भरतपुरसँ १० किलोमिटरक दुरीमे रहल अछि । ई निकुञ्ज भ्रमण करवाक लेल सडकमार्ग होइत भरतपुर भऽ टाँडीसँ भितर होइत जा सकैत अछि तँ भरतपुर विमानस्थलमे दैनिक उड़ान उपलब्ध अछि ।
विषय सूचीसभ
इतिहास[सम्पादन करी]
१९हम शताब्दीधरि जङ्गलक हृदयक रूपमे रहल चितवन राष्ट्रिय निकुञ्जमे जाड़क समयमे नेपालक शासक वर्गसभक मोनपोसन्द शिकार स्थान रहल छल । सन् १९५० धरि नेपालक दक्षिणी क्षेत्रसँ काठमाडौंधरि यात्रा बहुतेक कठिन छल जहि कारण जङ्गलक बाट प्रयोग कएनिहार बटोहीसभ एतय महिनौ शिविर लगाए बाघ, भालु, गैंडा, चितवासभक शिकार करैत छल ।[३] सन् १९५० मे, चितवनक वन आ घाँसक मैदान २,६०० किमी२ (१,००० वर्ग माइल)मे विस्तार भेल जाहिमे लगभग ८०० टा गैंडाक वासस्थानक रूपमे एकर परिणत कएल गेल । जखन मध्य-पहाडी क्षेत्रसँ गरीब किसान कृषि योग्य भूमिक खोजमे चितवन उपत्यका आएल तखन वनजङ्गल विनास करि ओसभ एतय बस्ती बनौलक आ वन्यजन्तुक चोरी शिकारी व्यापक भेल । सन् १९५७ मे, देशक पहिल संरक्षण व्यवस्था कानूनद्वारा गैंडा आ एकर वासस्थान संरक्षण कारबामे जोड़ देनए छल । सन् १९५९ मे, एडवर्ड प्रिचर्ड जीद्वारा एकटा सर्वेक्षण कएल गेल जहिमे ओ ई क्षेत्रमे रहल उत्तर राप्ती नदी आ दक्षिणमे वन्यजीव बचेबाक दश वर्षक लेल परीक्षण अवधिक लेल सिफारिस केलक ।[४] चितवनमे भेल सर्वेक्षणक बाद सन् १९६३ मे ओ जीवजन्तुसभक संरक्षण समाज आ प्रकृति संरक्षणक लेल अन्तर्राष्ट्रिय सङ्घ दुनूकें दक्षिण क्षेत्रकें विस्तार करवाक लेल सिफारिस केलक ।[५]
सन् १९६० कऽ अन्तधरि, ७०% जङ्गलसभकें डिडिटिक प्रयोगसँ खाली बनाए हजारो हजार लोकसभ बसोबास आरम्भ केलक जकर असर निकुञ्जभितर रहि रहल गैंडाक सङ्ख्यामे प्रत्यक्ष रूपसँ देखल गेल आ गैंडाक कूल सङ्ख्या ९५ पहुँचि गेल । गैंडाक सङ्ख्यामे आएल नाटकीय ह्रास आ बृहत चोरी शिकारीक देखैत सरकारद्वारा एक गैंडा पुनरीक्षक समूहक स्थापना कएल गेल जहिमे १३० सशस्त्र जवानसभ आ सुरक्षा केन्द्र सञ्जाल रहल छल जकरा चितवनक सम्पूर्ण स्थानमे गस्ती करै लेल लगाएल गेल छल । गैंडाक शिकार रोकथाम करवाक निमित्त सन् १९७० मे चितवन राष्ट्रिय निकुञ्जके अनङ्कित कएल गेल आ सन् १९७३ मे एकर सुरूवाती रूपमे ५४४ किमी२ (२१० वर्ग माइल)क क्षेत्र सामिल कएल गेल ।[६]
सन् १९७७ मे, निकुञ्जकें एकर वर्तमान क्षेत्र ९३२ किमी२ (३६० वर्ग माइल)मे फैलाए कायम कएल गेल । सन् १९९७ मे नारायणी-राप्ती नदी प्रणालीक उत्तर आ पश्चिम तथा निकुञ्जक दक्षिण-पूर्वी सीमाविचमे आ साथे अन्तर्राष्ट्रिय सिमाना भारतबीच एकटा ७६६.१ किमी२ (२९५.८ वर्ग माइल)क मध्यवर्ती क्षेत्र जोड़ल गेल छल ।[२]
जलवायु[सम्पादन करी]
चितवनमे वर्ष भरि उष्ण प्रदेशीय मनसुन जलवायुसंगे उच्च वर्षा होमए वला ठाम छी ।[३] ई क्षेत्र केन्द्रीय हिमाली जलवायुमे अवस्थित भेलाक कारण ई क्षेत्रमे मनसुन मध्य जुन सँ सुरु होइत अछि आ सितम्बरक अन्तमे जाए वर्षामे कमी आबैत अछि । याह १४-१५ सप्ताहक अवधिमे एतय वार्षिक २५०० मिमीसँ बेसी वर्षा होइत अछि ।
पशुपंक्षी तथा जानवरसभ[सम्पादन करी]
ई निकुञ्जमे विशेष करि एक सिङ्घा गैंडा आ बाघक लेल प्रख्यात अछि । ई निकुञ्जमे ४३ प्रजातिक स्तनधारी प्राणी, ४५० प्रजातिक पंक्षी आ ४५ प्रजातिक जलथलचर पाबल जाइत अछि । एतय रहल प्रमुख स्तनधारी प्राणीसभमे मृग, चित्तल, बानर तथा लङ्गुर बानर आदि छी ।
साहित्य[सम्पादन करी]
- पंक्षी संरक्षण नेपाल (२००६) चितवनका पंक्षीहरू (नेपाली भाषामे) ५४३ प्रजाति उल्लिखित । राष्ट्रिय निकुञ्ज विभाग तथा वन्यजन्तु संरक्षण तथा सहभागिता संरक्षण कार्यक्रम II, काठमाडौंमे प्रकाशित
मिडिया[सम्पादन करी]
ई निकुञ्जक एक सिङ्घा गैंडाकें द जेफ कोर्विन एक्सपेरिएन्सक दोस्रो संस्करणक ११हम भागमे प्रसारित कएल गेल छल ।
चित्रदीर्घा[सम्पादन करी]
चितवन राष्ट्रिय निकुञ्ज- हात्ती संग मज्जा करैत बालक
चितवन राष्ट्रिय निकुञ्ज- एक सिङ्घा गैंडा
सन्दर्भ सामाग्रीसभ[सम्पादन करी]
- ↑ name=unesco
- ↑ २.० २.१ Bhuju, U. R., Shakya, P. R., Basnet, T. B., Shrestha, S. (2007). Nepal Biodiversity Resource Book. Protected Areas, Ramsar Sites, and World Heritage Sites. International Centre for Integrated Mountain Development, Ministry of Environment, Science and Technology, in cooperation with United Nations Environment Programme, Regional Office for Asia and the Pacific. Kathmandu, ISBN 978-92-9115-033-5
- ↑ ३.० ३.१ Gurung, K. K. (1983). Heart of the Jungle: the Wildlife of Chitwan, Nepal. André Deutsch, London.
- ↑ Gee, E. P. (1959). Report on a survey of the rhinoceros area of Nepal. Oryx 5: 67–76.
- ↑ Gee, E. P. (1963). Report on a brief survey of the wildlife resources of Nepal, including rhinoceros. Oryx 7: 67–76.
- ↑ Adhikari, T. R. (2002). The curse of success. Habitat Himalaya - A Resources Himalaya Factfile, Volume IX, Number 3.
बाह्य लिङ्कसभ[सम्पादन करी]
- युनेस्को - चितवन राष्ट्रिय निकुञ्ज
- विश्व संरक्षण अनुगमन केन्द्र
- युनेस्को सूचीमे
- जानकारी
- किछु चित्रसभ


text: डाकूरौहिणेय मगध देशमे अशोकक पिता बिम्बिसारक राज्य छल। संपूर्ण शांति व्याप्त छल मुदा एकटा डाकू रौहिणेयक आतंक छल।ओकर पिता रहय डाकू लौहखुर। मरैत-मरैत ओ’ कहि गेल जे महावीर स्वामीक प्रवचन नहि सुनय आ’ जौँ कतओ प्रवचन होय तँ अप्पन कान बन्द क’ लय, अन्यथा बर्बादी निश्चित होयत। रौहिणेय मात्र पाइ बला के लुटैत छल आ’ गरीबकेँ बँटैत छल,ताहि द्वारे गामक लोक ओकर मदति करैत रहय आ’ ओ’ पकड़ल नहि जा सकलछल। एक बेर तँ ओ’ अप्पन संगीक संग वाटिकामे पाटलिपुत्रक सभसँ पैघ सेठक पुतोहु मदनवतीक अपहरण कय लेलक, जखन ओकर पति फूल लेबाक हेतु गेल रहय। जखन ओकर पति आयल तँ रौहिणेयक संगी ओकरा गलत जानकारी दय भ्रममे दय देलकैक। ओकरा बाद सुभद्र सेठक पुत्रक विवाह रहय।बराती जखन लौटि रहल छल तखन रौहिणेय सेठानी मनोरमाक भेष बनेलक आ’ ओकर संगी नर्त्तक बनि गेल।नकली नर्त्तक जखन नाचय लागल, तखन रौहिणेय भीड़मे कपड़ाक साँप चूड़ि देलक। रौहिणेय गहनासँ लदल वरकेँ उठा निपत्ता भय गेल। राजा शहरक कोतवालकेँ बजेलक।ओ’ तँ रौहिणेयकेँ पकड़बामे असमर्थता व्यक्त कएलक,आ’ कोतवाली छोड़बाक बातो कएलक। मंत्री अभयकुमार पाँच दिनमे डाकू रौहिणेयकेँ पकड़ि कय अनबाक बात कहलक। राजा ततेक तामसमे छलाह जे पाँच दिनका बाद डाकू रौहिणेयकेँ नहि अनला उत्तर अभयकुमारकेँ गरदनि काटि लेबाक बात कहलन्हि। डाकू रौहिणेयकेँ सभ बातक पता चलि गेल छलैक।अभयकुमार जासूस सभ लगेलक। रौहिणेयकेँ मोनमे अयलैक जे सेठ साहूकार बहुत भेल आब किए नहिराजमहलमे डकैती कएल जाय। ओ’ राजमहल रस्ता पर चलि पड़ल। रस्तामे वाटिकामे महावीरस्वामीक प्रवचन चलि रहल छल। रौहिणेय तुरत अपन कान बन्द कए लेलक। मुदा तखने ओकरा पैरमे काँट गरि गेलैक। महावीर स्वामी कहि रहल छलाह-“देवता लोकनिकेँ कहियो घाम नहि छुटैत छन्हि।हुनकर मालाक फूल मौलाइत नहि अछि,हुनकर पैर धरती पर नहि पड़ैत छन्हि आ’ हुनकर पिपनी नहि खसैत छन्हि। “ तावत रौहिणेय काँट निकालि कान फेर बन्न कए लेलक आ’ राजमहलक दिशि चलि पड़ल।राजमहलमे सभ पहड़ेदार सुतल बुझाइत छल।मुदा ई अभयकुमारक चालि रहय।ओकर जासूस बता रहल रहय जे डाकू नगर आ’ महल दिशि आबि रहल अछि। जखने ओ’ महलमे घुसैत रहय तँ पहरेदार ललकारा देलक। ओ’ छड़पिकय कालीमंदिर मे चलि गेल। सिपाही सभ मंदिरकेँ घेरि लेलक। ओ’ जखन देखलक जे बाहरसँ सभ घेरने अछितँ सिपाहीक मध्यसँ मंदिरक चहारदिवारी छड़पि गेल।मुदा ओतहु सिपाही सभ छल आ’ ओ’ पकड़ल गेल। राजा ओकरा सूली पर चढ़ेबाक आदेश देलकैक।मुदा मंत्री कहलन्हि जे बिना चोरीक माल बरामद केने आ’ बिना चिन्हासीक एकरा कोना फाँसी देल जाय।रौहिणेय मौका देखि कय गुहार लगेलक जे ओ’ शालि गामक दुर्गा किसान छी,ओकर घर परिवार ओहि गाममे छैक।ओ’तँ नगर मंदिर दर्शनक हेतु आयल छल,ततबेमे सिपाही घेरि लेलकैक। राजा ओहि गाममे हरकारा पठेलक,मुदा ग्रामीण सभ रौहिणेयसँ मिलल छल।सभ कहलकैक जे दुर्गा ओहि गाममे रहैत अछि मुद तखन कतहु बाहर गेल छल। अभयकुमार सोचलक जे एकरासँ गलती कोना स्वीकार करबाबी।से ओ’ डाकूकेँ नीक महलमे कैदी बनाकय रखलक।डाकू महाराज ऐश आराममे डूबि गेलाह। अभयकुमार एक दि न डाकूकेँ खूब मदिरा पिया देलन्हि।ओ’जखन होशमे आयल तँ चारू कातगंधर्व-अप्सरा नाचि रहल छल। ओ’ सभ कहलकैक जे ई स्वर्गपुरी थीक आ’ इन्द्र रौहिणेयसँ भेँट करबाक हेतु आबत बला रहथि। रौहिणेय सोचलक जे राजा हमरा सूली पर चढ़ा देलक।मुदा ओ’ सभतँ मंत्रीक पठाओल गबैया सभ छल। तखने इंद्रक दूत आयल आ’ कहलक जे रौहिणेयकेँ देवताक रूप मे अभिषेक होयतैक,मुदा ताहिसँ पहिने ओकरा अपन पृथवीलोक पर कएल नीक-अधलाह कार्यक विवरण देबय पड़तैक।तखन रौहिणेयकेँ भेलैक जे सभटा पाप स्वीकार कय लय।मुदा तखने ओ देखलक जे दैव लोकक जीव सभ घामे-पसीने अछि,माला मौलायल छैक,पैर धरती पर छैक आ’पिपनी उठि-खसि रहल छैक।ओ’ अपनपुण्यक गुणगाण शुरू कए देलक।अभयकुमार राजाकेँ कहलक जे अहाँ जौँ ओकरा अभयदान दय देबैक तँ ओ’ सभटा गप्प बता देत। सैह भेलैक। रौहिणेय नगरक बाहरक अपन जंगलक गुफाक पता बता देलकैक,जतय सभटा खजाना आ’ अपहृत व्यक्ति सभ छल। राजा कहलन्हि जे किएक तँ ओकरा अभयदान भेटि गेल छैक ताहि हेतु ओ’ सभ संपदा राखि सकैत अछि।मुदा रौहिणेय कोनोटा वस्तु नहि लेलक।ओ’ कहलक जे जाहि महावीरस्वामीक एकटा वचन सुनलासँ ओकर जान बचि गलैक,तकरदीक्षा लेत आ’ ओकर सभटा वचन सुनि जीवन धन्य करत। -------------------------------------------------------


text:
मिथिला महोत्सव केर आयोजन आ ओहि मे गीतगाइन प्रतियोगिता सन निस्सन डेग केर आइडिया पर इजोत दी?
१९८३ सं हम मिथिलाक युवा वर्गक समर्थन आ संवर्द्धन हेतु तत्पर छी. एम्हर बिहार दिवस केर बाढ़ि आयल अछि. कोलकाता मे सेहो आयोजित भेल छल. एकर आयोजनक नाम पर कोनदन भाषा मे किदन परोसल जाइत अछि. बिहार सरकारक संगहि एहन सन आयोजन मे मैथिली ओ मिथिला बारल रहैत अछि. एहि हेतु हम मिथिला महोत्सव क' एक उदहारण रखबाक चेष्टा कयल. मिथिला-मैथिली हेतु सजगता हेतु सेहो ई काज आबी सकैत अछि. एहन आयोजन सभतरि होयबाक चाही. हम कोनो भाषा केर विरोध नहि करैत छी, मैथिली केर प्रचार करैत छी.
पछिला साल सरस्वती पूजा केर अवसर पर जयपुर गेल छलहुं. ओतय प्रवासी मैथिल लोकनि कें रेल यात्रा सुगम करबाक हेतु किछु काज ओ विमर्श करबाक हेतु गेल छलहुं. ओतहि पुष्पा-नूतन गायिका जोड़ीक पुष्पा भेट भेलीह. हुनका सं गप्प केर क्रम मे ई चर्च उठल आ सैह एहि गीतगाइन प्रतियोगिता केर प्रेरणा बनल.
मिथिला-मैथिली सरोकारक संग मिविप मिथिलानी कें जोड़बाक हेतु सचेष्ट अछि. एहि मे कतेक आ केहन संभावना छैक?
मिथिलानी मैथिल संस्कार केर वाहिका छथि. संसार माय सं परिचित अछि. पुरुष केर सट्ठा केर बात नहि अछि. सांस्कृतिक चेतना हेतु मिथिलानी महत्वपूर्ण छथि. (टोकला पर) एहि पर हम कोनो तर्क नहि चाहैत छी.
मिथिला महोत्सवक तेसर दिनक आयोजन साहित्य पर अछि. एहि विषय मे कही?
साहित्य ओ सांस्कृतिक आन्दोलन समाज कें विकेंद्रीकरण सं रोकैत अछि. सभ कहैत छथि जे किछु रचनात्मक काज करू. मुदा रचनात्मकता कें सेहो रंग केर आवश्यकता होइत छैक आ से साहित्य-संस्कृति सं अबैत छैक. एम्हर कोलकाता केर क्रियाकलाप मे गैप आयल छल. मुदा फेर कोलकाता जागल अछि. २३ सितम्बर कें भारतीय भाषा परिषद् मे होमयवला साहित्यिक कार्यक्रम एक नव दिशा देत. एहि मे कवि गोष्ठी संगहि विचार गोष्ठी आ सांगीतिक कार्यक्रम सेहो अछि.
अपने मिथिलाक साहित्यिक, सामाजिक ओ राजनीतिक रूपें सदति सक्रिय छी. आजुक युवा हेतु किछु सनेस?
युवा सभ भाषा पढ़थि. दुनिया केर सभ संस्कृति आ समाज सं सीखथि. शिक्षा ओ जीविका हेतु सजग रहथि आ जडि सं जुडल रहथि. संगहि अपन भाषा-संस्कृति केर संवर्द्धन लेल तत्पर रहथि.
मिथिला राज्यक मांग हेतु अपने मधुबनी-दडिभंगा सं ल' दिल्ली धरि दौगै छी. एहि आंदोलनक वर्तमान ओ भविष्य केहन देखैत छी?
मिथिला मे मात्र साहित्यिक आन्दोलन भेल अछि, जे सफल रहल. मैथिली केर वर्तमान स्थिति संतोषजनक अछि. मुदा मिथिला राज्य लेल कोनो आन्दोलन नहि भेल अछि आ ने भ' रहल अछि. जाहि तरहें एहन धरना आ सभा भ' रहल अछि ओकर परिणाम किछु ने. विखंडित भेल अछि सभ. एक मंच केर खगता अछि मुदा सभ अपन अपन राग अलापि रहल छथि. ई मांग एकदम सुप्पत अछि मुदा परिणाम लेल इमानदार प्रयास होयबाक चाही.


text:
भ्यालेन्तिना तेरेस्कोभा
भ्यालेन्तिना तेरेस्कोभा (रूसी: BaлeHTи́Ha Bлaди́MиpoBHa TepeшkóBa; जन्म ६ मार्च १९३७, अन्तरिक्षमे गेल पहिल महिला छथि । ओ तत्कालिन सोभियत सङ्घक भोस्तोक-६क पाइलटक रूपमे १९६३ जुन १६ मे अन्तरिक्ष यात्रा केनए छल ।[१]ओ अन्तरिक्षमे गेल पहिल नागरिक सेहो छथि । हुनका ४०० टा प्रत्याशीमे सँ चुनि अन्तरिक्षमे जाइलेल मौका देल गेल छल । अन्तरिक्षयात्री होमए सँ पूर्व ओ कपडा कारखानामे काम करैत छल आ एकटा शौखिन प्यारासुटर छल । सन् २०१३ मे ओ मङ्गल ग्रहमे जाइलेल प्रस्ताव राखलखिन । हुनका २०१४ शीतकालिन ओलोम्पिकक उद्घाटन समारोहमे ओलोम्पिक ध्वजबाहक बनाएल गेल छल ।
विषय सूचीसभ
सुरुवाती जीवन[सम्पादन करी]
तेरेस्कोभाको जन्म सोभिएत संघक म्याज्लेनिकोभो गाँउमे भेल छल ।उनकर मातापिता बेलारससँ बसाई सारै ओत आएल छल ।[२]हुनकर पिता ट्रयाक्टर चालक छल आ माता कपडा कारखानामे काम करैत छलिन ।[३]१९४५ हुनका विद्यालय जाइल सुरु करलिन मुदा १९५३ मे विद्यालय छोइड अन्य क्षेत्रक अध्ययन करै लगलिन ।हुनकर प्यारसुटिङमे छोटेसँ रुचि छल ।हुनका स्थानिय एरोक्ल्बमे प्यारासुटिङ सिक २१ मे १९५९ कऽ दिन पहिल बेर प्यारासुट लऽ उडल ।हुनका ओही बेरसँ स्थानिय कपडा कारखानामे काम करैत छथिन । हुनकर प्यारासुटिङ् कलासँ हुनका अन्तरिक्ष यात्रामे सफलता देलक।१९६१ मे ओ युवा कम्युनिस्ट लिग (कम्सोमोल) कऽ सचिव भेल आ पछा जा सोभिएत कम्युनिस्ट पार्टिक सदस्य भेल ।
शिक्षा[सम्पादन करी]
भ्यालेन्तिना तेरेस्कोभाले अपन उडान पछा रसियाक झुकोभ्स्की वायु सेना एकाडेमीमे भर्ना भेल । हुनका ओतसँ विशिष्ट श्रेणीमे उत्तिर्ण भऽ कस्मोनट इन्जीनियर भेल ।सन १९७७ मे हुनका इन्जीनियरक डक्ट्रेट उपाधि प्राप्त केलिन ।
निजी जीवन[सम्पादन करी]
सम्मान[सम्पादन करी]
सन्दर्भ सामग्रीसभ[सम्पादन करी]
- ↑ "Valentina Vladimirovna TERESHKOVA"।
- ↑ Пepшaя жaHчыHa‑kacMaHaўT ў дзяцiHcTBe raBapылa пa‑бeлapycky. Nn.by (24 April 2009). Retrieved on 4 March 2013.
- ↑ Valentina Tereshkova. Starchild.gsfc.nasa.gov. Retrieved on 2013-03-04.


text:
पटना । बिहारी मजदूर कए लूटबा मे आब उत्तरप्रदेश सेहो पाछु नहि अछि। नकली टिकट बताकए बिहारी मजदूर कए मुगलसराय स्टेशन क आधा दर्जन टीटीई आ आरपीएफ क जवान दिनदहाड़े लूटि लेलथि। एक दर्जन बिहारी मजदूर क टिकट नकली करार द जबरन पाकेट स टका निकाली लेलथि। बिहारी मजदूर एर्नाकुलम एक्सप्रेस स पटना आबि रहल छलथि। बिहारी मजदूर मुगलसराय स्टेशन पर प्राथमिकी दर्ज करेबाक कोशिश केलथि मुदा हुनका ओहि ठाम पिटाई करि भगा देल गेल। संगहि जबरन एर्नाकुलम एक्सप्रेस स पटना क लेल विदा करि देल गेल। मजदूर सब पटना जंक्शन पहुंचला पर जीआरपी मे प्राथमिकी दर्ज करौलथि अछि। प्राथमिकी मे कहल गेल अछि जे बिहारी मजदूर सब चेन्नई क एकटा कपड़ा फैक्ट्री मे काज करैत छथि। घर लौटबाक दौरान मुगलसराय जंक्शन पर टीटी आ आरपीएफ क जवान जबरन हुनकर कुर्ता क पाकेट मे राखल टका निकाली लेलक। एहि प्रकार स मजदूर क टका कए टीटीई लूटि लेलक। मुजफ्फरपुर जिला क सरैया थाना क्षेत्र क बसौठा गाम क लालबाबू सहनी कहलथि जे टीटीई आ आरपीएफ क जवान यूनिफार्म मे छल। ओ सब मजदूर कए पिटाई सेहो केलक। बिहारी मजदूर मुजफफरपुर, अररिया आ पटना जिला क रहनिहार दथि। प्राथमिकीक आधार पर जखन पटना जीआरपी जखन हुनकर टिकट जांच केलक त सबटा टिकट सही पाउल गेल। मामला एक बेर फेर जीआरपी मुगलसराय क हवाले करि देल गेल अछि, जतय कार्रवाई केहन होएत एकर अंदाजा एहि बयान स निकली सकैत अछि जे बिहारी मजदूर कए साथ जो होता है सही होता हैै। इ कहब अछि थाना प्रभारीक जे एहि मामलाक जांच करताह।
मुख्य पृष्ठ समाचार आब यूपी मे सेहो लुटा रहल छथि बिहारी मजदूर


text:
मदनपुर (औरंगाबाद)। हमर नाम नीतीश कुमार छी आ हम बिहारक मुख्यमंत्री छी। जी हां, अपन राज्य मे मुख्यमंत्री नीतीश कुमार कए अपन इ परिचय देबा लेल मजबूर हुए पड़ल। भेल इ जे मुख्यमंत्री नीतीश कुमार आ उपमुख्यमंत्री सुशील कुमार मोदी विश्वास यात्राक दौरान मदनपुर स्थित कस्तूरबा गांधी आवासीय विद्यालय निरीक्षण करबा लेल पहुंचलाह। शिक्षकक कहबा पर ओहि विद्यालय मे पढ़ैवाली छात्रा पहिने हुनका तिलक लगा कए स्वागत केलक आ पुष्प बरसेलक। एकर बाद विद्यालय प्रांगण मे स्वागत गान स मुख्यमंत्री क स्वागत भेल। एहि बीच छठम कक्षा क एकटा छात्रा आ बरई बिगहा निवासी विभा कुमारी क लग पहुंचलीह आ हुनका परिचय पूछलथि। विभाक सवाल छल, आपका नाम क्या है, एहि पर मुख्यमंत्री नीतीश कुमार हंसैत जवाब देलाह, हम बिहारक मुख्यमंत्री नीतीश कुमार छी। एकर बाद मुख्यमंत्री अपन बगल मे बैसल उपमुख्यमंत्री आ सांसद कए सेहो अपन-अपन परिचय देबा लेल कहलथि।
एहि स पूर्व मुख्यमंत्री नीतीश कुमार आ उपमुख्यमंत्री सुशील कुमार मोदी विश्वास यात्रा क दौरान मदनपुर प्रखंड मुख्यालय क खेल मैदान मे विशाल जनसभा कए संबोधित केलथि। मुख्यमंत्री नीतीश कुमार मदनपुर प्रखंड स्थित प्रखंड आ अंचलाधिकारी कार्यालय मे घंटा स बेसी काल बैस फाइल क निरीक्षण केलथि। खास क भूमि अतिक्रमण, सरकारी भूमि पर कब्जा, भूमि विवाद आ बेदखली स संबंधित फाइल क मौका पर ओ गहन निरीक्षण करि ओकर निदान हेतु आवश्यक दिशा-निर्देश देलथि।
मुख्य पृष्ठ समाचार हम बिहारक मुख्यमंत्री नीतीश कुमार छी


text:
एहि साहित्यिक गोष्ठी मे साहित्यकार लोकनि अपन टटका रचना पढैत छथि आ ओहि पर समुचित कमेन्ट सभ देल जाइत अछि. चनाकार कें ठामहि रचनाक नीक-बेजाय पक्ष सुझाओल जाइत अछि. ई एहि साहित्यिक गोष्ठी केर विशेषता अछि. मिथिलेश कुमार झा केर अनुसार ओना त' सभ बैसार केर विवरण टूकल रहित अछि तथापि ई निर्णय लेल गेल जे एहि बैसार सभ मे पठित रचना केर एक वार्षिक संकलन निकालल जायत. संग्रह सम्पादन केर दायित्व डॉ योगेन्द्र पाठक 'वियोगी' कें देल गेलनि. एकर संगहि मैथिली साहित्यकार महाप्रकाश ओ मैथिली अनुरागी हरिश्चन्द्र झा कें श्रद्धांजलि देल गेल.
एहि मासक संपर्क बैसार केर अध्यक्षता योगेन्द्र पाठक 'वियोगी' कयलनि, जाहि मे वियोगी सहित मिथिलेश कुमार झा, आमोद कुमार झा, रोहित कुमार झा, भास्कर झा, चन्दन कुमार झा आदि अपन टटका रचनाक पाठ कयलनि. एकर अतिरिक्त मैथिलीसेवी किशोरीकांत मिश्र, देवीशंकर मिश्र, विजय इस्सर, आशीष अनचिन्हार, अरुण सिंह, गंगाधर झा, देवेन्द्र झा ओ अन्य लोकनि उपस्थित छलाह.
(Report: मिथिमीडिया ब्यूरो)


text:
सम्मुख पन्ना
आई: २६ आसिन, २०७५ (शुक्र)
१२ अक्टुबर, २०१८
कि अहाँक मालुम अछि...
- ... डोनाल्ड ट्रम्प संयुक्त राज्य अमेरिकाक ४५अम आ वर्तमान राष्ट्रपति छी ।
- ... नरेन्द्र मोदी गणतन्त्र भारतक १५हम आ वर्तमान प्रधानमन्त्री छी ।
- ... पृथ्वीक जन्म लगभग ४६० करोड़ वर्ष पूर्व भेल छल ।
- ... मैथिली भाषा बोलनिहार व्यक्तिसभक अनुसार विश्व भरिमे २६अम स्थानमे अछि ।
- ... नेपालक पहिल विमान चालक महिला रक्षा राणा छी ।
- ... जिमी वेल्स एक मुक्त विश्वकोश विकिपिडियाक सह-संस्थापक छी ।
- ... जानकी मन्दिरकें नौलखा मन्दिर सेहो कहल जाएत अछि ।
- ... मैथिली विकिपिडिया एक मुक्त विश्वकोश जे सब कियो लिख सकैत छी । मैथिलीमे २०१८ सितम्बर ३० धरि १२,९४२ लेख अछि ।
इतिहासमे आई
-
- बि.स. २०५६ (सन् १९९९) - पृथ्वीमें ६,०००,०००,००० अम मानव जन्म लेने छल ।
-
-
-
-
मुख्य चित्र
चन्द्रघन्टा नवदुर्गा मे सँग तेश्र देबी छी ।...
फोटोग्राफर/श्रोतः Jonoikobangali , तिथि: १६ अक्टूबर २०१०
सम्बन्धित पन्ना चन्द्रघन्टा
अक्षर अनुसार पृष्ठसभ खोजी
विकिपिडियाक वन्धु परियोजनासभ
विकिपिडियाके विकिमिडिया फाउन्डेसन सञ्चालित केने अछि । ई फाउन्डेसन एक गैर-मुनाफाकारी संस्था छी । ई संस्था अन्य परियोजनासभ सेहो चलौने अछि :
शब्दकोश
खुला समाचार
कथन भण्डार
खुला पुस्तक
प्रजाति संकलन
खुला स्रोतमाध्यम
विश्वकोश परिकल्पना
साझा मिडिया भण्डार
विकिमिडिया कार्यक्रम संयोजक


text:
Adeeb Hussain: Maithil Child Artist In Hindi Films & Serials
फ़िल्म ओ सिनेमा आदि में बाल कलाकारक अपन अलगे महत्व अछि जेकि अपन अभिनय सं
बरबस सब लोकनिके मन मोहि लैत अछि। एहने मनमोहक बाल कलाकार के रुपमें अवतरित भेल
छैथ मिथिलाक बेटा आदिब हुसैन। पूर्व केन्द्रीय मंत्री आ भाजपा नेता श्री शाहनवाज
हुसैनक सुपुत्र आदिब , केके मेनन, संजय मिश्रा, राजपाल यादव, जाकिर हुसैर आ रुपाली
गांगुली द्वारा अभिनित शिशु फ़िल्म “सतरंगी पैराशूट” सं अपन अभिनय प्रारंभ केलाह
जाहिमें वो नेताक पुत्र चन्द्र मोहनक भूमिका निभौने छैथ। फ़िल्मक लेल लगभग 200 बाल
कलाकारमें सं आदिबक चयन कायल गेल रहय। कक्षा 8क छात्र आदिब एखन एकटा टीबी सीरियल
में काज कय रहल छैथ जेकि जल्दिये एकटा टीवी चैनल पर देखबाक भेटत।


text:
या देवी सर्वभूतेषु माँ गौरी रूपेण संस्थिता।
नमस्तस्यै नमस्तस्यै नमस्तस्यै नमो नम:।।
आइ नवरात्र केर आठम दिन अछि. महाष्टमीक
दिन महागौरी केर पूजा केर विशेष विधान अछि. मां
गौरी कें शिव केर अर्धागनी आ गणेश केर माय रूप मे चिन्हल जाइत अछि.
महागौरी केर शक्ति अमोघ आ सद्यः फलदायिनी अछि. हिनक उपासना सं पूर्वसंचित
पाप सेहो विनष्ट भ' जाइत अछि. भगवती महागौरी वृषभ केर पीठ पर विराजमान
छथि, जिनक मस्तक पर चन्द्र केर मुकुट छनि. अपन चारि भुजा मे शंख, चक्र,
धनुष आ बाण धारण कयने छथि. महाष्टमी कें पूजनोत्सव केर अलगे धूम रहैत अछि.